Σοβαρές αντιδράσεις από την αιματηρή επιχείρηση της αστυνομίας σε φαβέλα του Ρίο με 25 νεκρούς-\nΣοβαρές αντιδράσεις από την αιματηρή επιχείρηση της αστυνομίας σε φαβέλα του Ρίο με 25 νεκρούς\nΤουλάχιστον 25 άνθρωποι σκοτώθηκαν χθες σε φαβέλα του Ρίο ντε Τζανέιρο στη διάρκεια επιχείρησης της αστυνομίας εναντίον εμπόρων ναρκωτικών, όπως ανακοίνωσαν οι Αρχές.\nΗ φαβέλα Ζακαρεζίνο, στο βόρειο τμήμα του Ρίο, μετατράπηκε σε πεδίο μάχης τα ξημερώματα της Πέμπτης. Κάτοικοι δήλωσαν ότι είδαν πτώματα να κείτονται στους δρόμους μέσα σε λίμνες αίματος και πολλά άλλα να φορτώνονται σε ένα θωρακισμένο όχημα της αστυνομίας, όπως δήλωσε στο AFP ένας αξιωματούχος της τοπικής κοινότητας που θέλησε να διατηρήσει την ανωνυμία του.\nΗ αστυνομία επιβεβαίωσε τον θάνατο 24 υπόπτων και ενός αστυνομικού, ο οποίος σκοτώθηκε με μια σφαίρα στο κεφάλι στην αρχή της επιχείρησης. Πρόκειται για την πιο αιματηρή επιχείρηση της αστυνομίας κατά εμπόρων ναρκωτικών στην ιστορία της πολιτείας του Ρίο ντε Τζανέιρο.\n«Δυστυχώς ξέσπασαν στην κοινότητα πολλές συγκρούσεις. Ο απολογισμός αυτός δεν είναι κάτι για το οποίο χαιρόμαστε» δήλωσε αξιωματούχος της αστυνομίας στη διάρκεια συνέντευξης Τύπου. Ο ίδιος τόνισε ότι η αστυνομία ακολούθησε όλα τα πρωτόκολλα, για να ανοίξει πυρ. Όμως η Σίλβια Ράμος, συντονίστρια της μη κυβερνητικής οργάνωσης Δίκτυο Παρατηρητών Δημόσιας Ασφάλειας, κατήγγειλε «μια κακοσχεδιασμένη επιχείρηση, η οποία, μετά τον θάνατο ενός αστυνομικού, μετατράπηκε σε επιχείρηση εκδίκησης».\n«Ποιοι είναι οι νεκροί; Νέοι μαύροι. Και για αυτό τον λόγο η αστυνομία κάνει λόγο για 24 υπόπτους. Αρκεί να είσαι μαύρος και να ζεις σε φαβέλα για να είσαι ύποπτος» τόνισε.\n«Για μια νόμιμη επιχείρηση αυτή στη Ζακαρεζίνο σπάει όλα τα ρεκόρ σε αριθμό θυμάτων» πρόσθεσε, συγκρίνοντάς τη με δύο σφαγές που διέπραξαν αστυνομικοί εκτός υπηρεσίας για εκδίκηση σε άλλες φαβέλες το 1993, με 22 νεκρούς, και το 2005 με 31 νεκρούς.\nΣύμφωνα με την αστυνομία, η επιχείρηση είχε στόχο εμπόρους ναρκωτικών που κατηγορούνταν ότι στρατολογούσαν ανηλίκους στη Ζακαρεζίνο, η οποία θεωρείται βάση της «Comando Vermelho» (Κόκκινοι κομάντο), μιας από τις σημαντικότερες συμμορίες διακίνησης ναρκωτικών στο Ρίο.\n«Αυτοί οι εγκληματίες επιδίδονται σε διακίνηση ναρκωτικών, κλοπή προϊόντων, επιθέσεις εναντίον πεζών, ανθρωποκτονίες και επιθέσεις στο μετρό» επεσήμανε η αστυνομία σε ανακοίνωσή της.\nΜια κάτοικος της φαβέλας περιέγραψε στο AFP ότι είδε έναν νεαρό να τον σκοτώνουν μέσα στο σπίτι της, όπου είχε καταφύγει αφού τραυματίστηκε.\n«Το αγόρι έφτασε τραυματισμένο από σφαίρα. Οι αστυνομικοί είδαν το αίμα και εισάβαλαν στο σπίτι φωνάζοντας “πού είναι; πού είναι;”. Μόλις πρόλαβα να πάρω τα παιδιά μου προς τα πίσω όταν τον σκότωναν στο άλλο δωμάτιο» δήλωσε.\nΤουλάχιστον άλλοι δύο άνθρωποι τραυματίστηκαν την ώρα που βρίσκονταν στο μετρό από τα διασταυρούμενα πυρά, σύμφωνα με τοπικά μέσα ενημέρωσης, τα οποία μετέδωσαν εικόνες από τα δύο θύματα να λαμβάνουν τις πρώτες βοήθειες στην αποβάθρα ενός σταθμού.\nΗ επιχείρηση της αστυνομίας πραγματοποιήθηκε παρά την απόφαση του ανώτατου δικαστηρίου της Βραζιλίας που απαγορεύει στην αστυνομία να εξαπολύει επιδρομές στις φαβέλες στη διάρκεια της πανδημίας του κορωνοϊού, με εξαίρεση «εξαιρετικά ιδιαίτερες περιστάσεις».\nΤο Παρατηρητήριο Ανθρωπίνων Δικαιωμάτων (HRW) ζήτησε «η αστυνομία να διατηρήσει ως έχει την περιοχή, χωρίς να αγγίξει τα πτώματα, μέχρι να ολοκληρωθούν οι έρευνες», εκτιμώντας ότι στο παρελθόν σε έρευνες για ανθρωποκτονίες στις οποίες εμπλέκονταν αστυνομικοί στο Ρίο παρατηρήθηκαν «σοβαρά κενά».\nΤο ινστιτούτο Igapare, που ειδικεύεται σε θέματα ασφάλειας και ανάπτυξης, έκρινε «απαράδεκτο το γεγονός ότι η αστυνομία (…) εξακολουθεί να βασίζεται στον θάνατο ως βασική της στρατηγική, κυρίως στις πιο ευάλωτες περιοχές». Σύμφωνα με το ίδιο, η αστυνομία του Ρίο «ευθύνεται για τον θάνατο 453 ανθρώπων από τον Ιανουάριο ως τον Μάρτιο φέτος».\nΑπό την πλευρά της, η αστυνομία επεσήμανε ότι η επιχείρηση διεξήχθη έπειτα από έρευνα, στο πλαίσιο της οποίας παρακολουθούνταν οι επικοινωνίες υπόπτων και χάρη στην οποία ταυτοποιήθηκαν 21 μέλη της συμμορίας «που είχαν αναλάβει να διασφαλίσουν την εδαφική κυριαρχία με τη βοήθεια πυροβόλων όπλων».\nΗ συμμορία «είχε αποκτήσει στρατιωτικού τύπου δομή, με εκατοντάδες “στρατιώτες” εξοπλισμένους με τουφέκια, πιστόλια, χειροβομβίδες, αλεξίσφαιρα γιλέκα, στολές παραλλαγής και άλλο στρατιωτικό εξοπλισμό» διευκρίνισε.


Αρχική Σελίδα > Γνωρίστε μας > Εταιρική Υπευθυνότητα\nΣτα 130 χρόνια λειτουργίας της, δεν έπαψε ποτέ, να στέκεται δίπλα στο κοινωνικό σύνολο και να υλοποιεί ενέργειες στηρίζοντάς το, επιστρέφοντας σε αυτό ένα κομμάτι του «εαυτού της».\nΥποστήριξη οργανισμών και φορέων της ιδιωτικής ασφάλισης, μέσα από την οικονομική ενίσχυση συνεδρίων και εκδηλώσεων με στόχο την ενδυνάμωση της ασφαλιστικής συνείδησης στη χώρα μας.\nΜε την πίστη ότι το ανθρώπινο δυναμικό αποτελεί τον σημαντικότερο παράγοντα εξέλιξης της εταιρίας, η Εθνική Ασφαλιστική επενδύει σε αυτό ενώ ταυτόχρονα παρέχει ένα βιώσιμο και ασφαλές περιβάλλον εργασίας.\nΥποστήριξη φορέων που προάγουν τον πολιτισμό και ενίσχυση του αθλητικού ιδεώδους μέσω χορηγιών σε αθλητές, αθλητικές διοργανώσεις και γεγονότα.\nΣταθερή επιδίωξη της Εταιρίας αποτελεί ο στόχος της μείωσης του περιβαλλοντικού της αποτυπώματος με ταυτόχρονη εξοικονόμηση ενέργειας και πόρων. Παράλληλα υποστηρίζει φορείς και συλλόγους που προάγουν την περιβαλλοντική συνείδηση.\nΤέλος, στο κτίριο της Κοραή 4, το οποίο έχει συνδεθεί όσο κανένα άλλο με μια από τις σημαντικότερες περιόδους της σύγχρονης ελληνικής ιστορίας, η Εθνική Ασφαλιστική έχει την ευθύνη της μόνιμης λειτουργίας δύο ιδιαίτερων Χώρων, που αντανακλούν την πίστη της στις αξίες της τέχνης και του πολιτισμού:\nΠρόκειται για ένα μοναδικό μνημείο της νεότερης ιστορίας της Ελλάδας, ένα Χώρο που μεταφέρει ζωντανή την ιστορική μνήμη από την περίοδο της κατοχής στη σημερινή πραγματικότητα και με ευθύνη της Εθνικής Ασφαλιστικής λειτουργεί ως Μνημείο ανοικτό στο κοινό. Για περισσότερες πληροφορίες σχετικά με τον Xώρο Ιστορικής Μνήμης 1941-1944 πατήστε εδώ.\nΟ Χώρος Τέχνης «ΣΤΟart ΚΟΡΑΗ» δημιουργήθηκε από την Εθνική Ασφαλιστική με στόχο να αποτελέσει ένα σημείο αναφοράς στα πολιτιστικά δρώμενα της χώρας. Πρόκειται για έναν πολυδιάστατο χώρο όπου στο ισόγειο πραγματοποιούνται εκθέσεις καλλιτεχνών χωρίς εμπορική εκμετάλλευση και στον πρώτο όροφο φιλοξενείται Αρχείο Νεοελληνικής Τέχνης. Για περισσότερες πληροφορίες σχετικά με τον Χώρο Τέχνης "ΣΤΟart ΚΟΡΑΗ" πατήστε εδώ.\nΓια να δείτε την Έκθεση Εταιρικής Υπευθυνότητας 2019 πατήστε εδώ.


Έρχεται τουριστική επένδυση με γήπεδα γκολφ - Νέα Κρήτη\nΈρχεται τουριστική επένδυση με γήπεδα γκολφ\nΗμερομηνία δημοσίευσης: 17/04/2016, 09:54\nΤελευταία ενημέρωση: 17/04/2016, 09:54\nΔεν προλάβαμε τις προάλλες να γράψουμε για τα... μεγαλόπνοα σχέδια του Πάνου Καμμένου, περί "στρατιωτικού" ΤΑΙΠΕΔ, περί αξιοποίησης της ακίνητης περιουσίας του Στρατού και εδώ στην Κρήτη, και να που αποκαλύπτεται επισήμως ότι ο ίδιος έχει και άλλα κατά νου για το νησί μας...\nΌπως γνωστοποίησε ο ίδιος ο υπουργός Εθνικής Άμυνας στη ραδιοφωνική εκπομπή του Νίκου Χατζηνικολάου, μέσα στα άμεσα πλάνα του για την αξιοποίηση της περιουσίας των Ενόπλων Δυνάμεων βρίσκεται ένα κρητικό τουριστικό "φιλέτο". Συγκεκριμένα το παλιό αεροδρόμιο του Μάλεμε!\nΤο παλιό αεροδρόμιο διεκδικεί να πάρει στα χέρια του ο Δήμος Πλατανιά. Ωστόσο ο Πάνος Καμμένος έχει άλλα σχέδια στο μυαλό του και μάλιστα βρίσκεται και σε σχετικές συζητήσεις εδώ και καιρό!\nΟ υπουργός αποκάλυψε λοιπόν ότι ήδη είναι σε συζητήσεις με τους ξενοδόχους του νομού Χανίων, προκειμένου να δημιουργηθούν στην έκταση αυτή του παλιού αεροδρομίου γήπεδα γκολφ, προς προσέλκυση επιπλέον τουριστών.\n«Ήδη να σας πω μια χαρακτηριστική περίπτωση αξιοποίησης της δικής μας ακίνητης περιουσίας... Στην Κρήτη, κάνουμε μια συζήτηση με τους ξενοδόχους για ένα παλιό αεροδρόμιο που υπάρχει στα Χανιά. Συζητάμε για τη δημιουργία ενός μεγάλου γκολφ, που θα μπορεί να εξυπηρετεί την ευρύτερη περιοχή των Χανίων. Υπάρχουν προτάσεις για όλη την ακίνητη περιουσία. Αυτά τα ακίνητα δε θα πουληθούν, θέλω να το ξεκαθαρίσω αυτό. Θα ενοικιαστούν για μακρύ διάστημα. Μιλάμε, δηλαδή, για πολυετείς παραχωρήσεις», ανέφερε, μεταξύ άλλων, ο κ. Καμμένος.\nΗ προαναγγελία Καμμένου για την αξιοποίηση του αεροδρομίου του Μάλεμε στην κατεύθυνση της δημιουργίας γηπέδων γκολφ μπορεί να προκαλεί συζητήσεις και αντιδράσεις, ο ίδιος όμως επεξεργάζεται από πέρυσι το σχέδιο αυτό.\nΓια του λόγου το αληθές, προφανώς δεν ήταν τυχαία τα όσα είχε πει πέρυσι τον Ιούνιο στο δήμαρχο Πλατανιά Γιάννη Μαλανδράκη, όταν και είχε απορρίψει το αίτημα για παραχώρηση του παλιού αεροδρομίου στο Δήμο.\nΣτη συνάντηση εκείνη, στις αρχές Ιουνίου 2015, ο υπουργός Εθνικής Άμυνας είχε δηλώσει πως το μόνο σίγουρο είναι ότι το αεροδρόμιο δεν πωλείται, ωστόσο δεν πρόκειται να παραχωρηθεί στο Δήμο Πλατανιά, αλλά θα υπάρξει μια συνεκμετάλλευση των χώρων του.\nΗ αναφορά δεν ήταν τυχαία. Σύμφωνα με πληροφορίες, από το περασμένο καλοκαίρι η Ένωση Ξενοδόχων είχε κάνει σχετική πρόταση για γκολφ στο υπουργείο Εθνικής Άμυνας. Φαίνεται λοιπόν πως η ιδέα άρεσε στον Πάνο Καμμένο και τη δρομολογεί...


Καιρός - Meteo: Τοπικές βροχές, ισχυροί άνεμοι και πτώση της θερμοκρασίας | Ημερησία\nΚαιρός - Meteo: Τοπικές βροχές, ισχυροί άνεμοι και πτώση της θερμοκρασίας\nΗ θερμοκρασία θα σημειώσει αισθητή πτώση στα κεντρικά και βόρεια, της τάξεως των 5 με 7 βαθμών Κελσίου\nΚΟΙΝΩΝΙΑ 08.04.21 06:00\nΓια σήμερα 8 Απριλίου στα ηπειρωτικά και στο Αιγαίο προβλέπονται τοπικές βροχές, ενώ δεν αποκλείεται να εκδηλωθούν και μεμονωμένες καταιγίδες. Παράλληλα στα ηπειρωτικά ορεινά της κεντρικής και της βόρειας χώρας θα εκδηλωθούν χιονοπτώσεις.\nΩστόσο, από το απόγευμα και έπειτα τα φαινόμενα βαθμιαία θα περιοριστούν στις νοτιότερες περιοχές.\n«Χειμωνιάτικος καιρός θα επικρατήσει αύριο στη χώρα μας. Μάλιστα προς τα βόρεια τμήματα αναμένουμε πρόσκαιρες τοπικές βροχές ή χιονόνερο στα πεδινά και χιονοπτώσεις ακόμα και σε περιοχές με χαμηλό υψόμετρο. Τα φαινόμενα αυτά σιγά-σιγά θα επεκταθούν στα ανατολικά ηπειρωτικά τμήματα», προβλέπει ο μετεωρολόγος Κλέαρχος Μαρουσάκης.\nΣτην Αττική θα σημειωθούν λίγες νεφώσεις που γρήγορα θα αυξηθούν και θα σημειωθούν τοπικές βροχές. Ο καιρός αναμένεται να βελτιωθεί από αργά το απόγευμα. Η θερμοκρασία θα κυμανθεί από 7 έως 16 βαθμούς Κελσίου.\nΣτη Θεσσαλονίκη προβλέπονται νεφώσεις παροδικά αυξημένες με τοπικές βροχές τις πρωινές ώρες και βελτίωση μέχρι το μεσημέρι. Ο υδράργυρος θα δείχνει από 4 έως 14 βαθμούς Κελσίου.\nΚΟΙΝΩΝΙΑ 07.04.21 17:33\nΚορονοϊός: 75 νεκροί, 749 διασωληνωμένοι και 3.445 κρούσματα


ΚΑΡΑΒΊΔΕΣ ΦΙΣΤΙΚΙΟΎ - ΦΑΓΗΤΌ ΚΑΙ ΠΟΤΆ - 2021\nΚεράσια φιστικιού αραβοσίτου\nΠολύ ευνοούμενοι από τους Ιταλούς για να βουτήξουν στο κρασί επιδόρπιο ή espresso, τραγανό biscotti κερδίζουν τώρα τη δημοτικότητα εδώ, επίσης. Αυτά τα μπισκότα τύπου biscotti θα κρατηθούν για μια εβδομάδα ή περισσότερο σε ένα αεροστεγές δοχείο.\nCal / Serv: 141 Απόδοση: 1 Συστατικά 1 3/4 c. αλεύρι για όλες τις χρήσεις 1 γ. κίτρινο αραβοσιτέλαιο 1/2 c. κέλυφος, φυσικά φιστίκια ψιλοκομμένα 1 κουτ. σκόνη ψησίματος 1/2 κουτ. αλάτι 4 μεγάλα αυγά 3/4 c. ζάχαρη 2 κουτ. ψιλοκομμένο πορτοκαλί φλοιό 1 κουτ. εκχύλισμα βανίλιας Οδηγίες\nΖεστάνετε το φούρνο στους 350 βαθμούς F. Σκουπίστε ελαφρά ένα φύλλο ψησίματος 11 με 14 ίντσες. Σε μεσαίου μεγέθους μπολ, ανακατέψτε αλεύρι, αραβοσιτάλευρο, φιστίκια, σκόνη ψησίματος και αλάτι. Αφήνω στην άκρη.\nΣε μεγάλο κύπελλο, με ηλεκτρικό μίξερ σε μέτρια ταχύτητα, χτυπάτε τα αυγά και τη ζάχαρη έως ότου πάτε πάχος και αφρώδες - περίπου 5 λεπτά. Μειώστε την ταχύτητα του αναμίκτη σε χαμηλό και κτυπήστε σε πορτοκαλί φλοιό και βανίλια. Με το συρμάτινο καλώδιο, χτυπάτε το 1/3 του μείγματος αλεύρου σε μείγμα αυγών. προσθέστε το υπόλοιπο αλεύρι σε δύο προσθήκες μέχρι να σχηματιστούν άκαμπτες φόρμες.\nΔιαχωρίστε το κτύπημα στο μισό. σχηματίστε το κάθε μισό σε ένα μηχάνημα ψησίματος με γράσο 9 με 4 ίντσες. (Το μαχαίρι θα εξαπλωθεί ελαφρώς.) Ψήστε τα κούτσουρα 20 έως 25 λεπτά ή μέχρι να ροδίσουν ελαφρά. αφήστε το στο σχάρα καλωδίων 10 λεπτά για να κρυώσετε ελαφρά. Μειώστε τη θερμοκρασία του φούρνου στους 275 βαθμούς Φ.\nΠροσεκτικά μεταφορά κορμών στην επιφάνεια κοπής. Με μεγάλο οδοντωτό μαχαίρι, κόψτε τα κορμούς διαγώνια διαγώνια σε κομμάτια πάχους 1 ίντσας. Τοποθετήστε τα κομμάτια όρθια στο φύλλο ψησίματος, αφήνοντας τουλάχιστον ένα διάστημα 1/2 ιντσών μεταξύ των τεμαχίων. Επιστρέψτε στο φούρνο και ψήνετε 20 με 25 λεπτά ή έως ότου τα παξιμάδια είναι τραγανά και ελαφρώς ψημένα. Ψεκάστε τα παξιμάδια εντελώς στο συρτάρι καλωδίων. Σερβίρετε παξιμάδια ή αποθηκεύετε σε αεροστεγές δοχείο.\nDo It Yourself - Τις Καλύτερες Βιοτεχνίες : Κεράσια φιστικιού αραβοσίτου © 2019. All Rights Reserved.


Η ιντριγκαδόρικη επιλογή για Ουζόχο και ο Ντε Βινσέντι | ΓΗΠΕΔΟ\nΑρχική ΟΜΑΔΕΣ ΑΠΟΕΛ Η ιντριγκαδόρικη επιλογή για Ουζόχο και ο Ντε Βινσέντι\nΓια δύο θέματα που είναι ανοικτά στον ΑΠΟΕΛ τοποθετήθηκε ο εκπρόσωπος Τύπου της ομάδας της Λευκωσίας, Νεκτάριος Πετεβίνος. Το ένα αφορά τον Φρανσίς Ουζόχο και το άλλο το θέμα Τόμας Ντε Βινσέντι.\n«Είναι ιντριγκαδόρικη επιλογή, συζητείται γενικότερα, ο Λάρκου έδωσε την απάντηση, κανείς δεν μπορεί να μιλήσει γι’ αυτόν. Ενδιαφερόμαστε για τον κάθε τερματοφύλακα που είναι στο επίπεδο της ομάδας» απάντησε στον ΣΠΟΡ FM ο Νεκτάριος Πετεβίνος.\nΝα θυμίσουμε ότι ο τεχνικός διευθυντής της Ομόνοιας, Νεόφυτος Λάρκου, στην πρόσφατη συνέντευξη Τύπου είχε πει για τον Νιγηριανό τερματοφύλακα: «Η Λα Κορούνια είναι σε μια διαδικασία αλλαγής διοίκησης και δεν μπορούν να γίνουν διεργασίες με τον παίκτη. Η πρόθεση μας είναι να έρθουμε σε επαφή, όταν ομαλοποιηθεί η κατάσταση».\nΌσον αφορά στον Τόμας Ντε Βινσέντι (σ.σ. ο οποίος παρεμπιπτόντως θα γίνει μπαμπάς), υποστήριξε ότι δεν υπάρχει οποιαδήποτε κρούση σχετικά με όσα γράφονται για την Κίνα. «Δεν έχουμε δεχτεί ούτε κρούση ούτε πρόταση, δεν υπάρχει κάτι επίσημο για κανέναν ποδοσφαιριστή. Αυτή τη στιγμή είναι τόσο ρευστό το τοπίο που καμιά ομάδα δεν έχει πάρει αποφάσεις. Μέχρι να ξεκαθαριστούν τα μεταγραφικά παράθυρα δεν μπορούμε να ξέρουμε τι θα γίνει, μπορεί να τελειώσει σε τέσσερις μήνες η μεταγραφική περίοδος. Οι πλείστες ομάδες είναι πολύ επιφυλακτικές, υπάρχει αστάθεια και στις μεγάλες ομάδες, ούτε στις Βραζιλία και Αργεντινή ξέρουν πότε θα παίξουν, είναι πολύπλοκο το παζλ».\nΠροηγούμενο άρθροΗ Ομόνοια 1948 ανανέωσε με 18 και αποχαιρετάει 8 με τιμές\nΕπόμενο άρθροMπέρδεμα και big-6


CONVENT GUILT:”Diamond Cut Diamond” - ROCKWAY\nHomeΚΡΙΤΙΚΕΣCONVENT GUILT:”Diamond Cut Diamond”\nOctober 16, 2018 Άγγελος Χόντζιας ΚΡΙΤΙΚΕΣ Comments Off on CONVENT GUILT:”Diamond Cut Diamond”\nΗ Αυστραλία φημίζεται για τις αχανείς ξηρές εκτάσεις τις, τα κοάλα και τα καγκουρό. Εννοείται βέβαια και για τους hard rock ήρωες,Ac/Dc. Οι Convent Guilt ήρθαν, για να μας αποδείξουν ότι υπάρχει και heavy metal ζωή στη χώρα Αυστραλία.\nΟι Convent Guilt δημιουργήθηκαν το 2010 από το Ian (φωνητικά και μπάσο). Σκεπτόμενος τι όνομα να δώσει στην μπάντα, χρησιμοποίησε στοιχεία από τις δύο αγαπημένες του μπάντες, τους Black Sabbath και τους Judas Priest. Χωρίς να θέλει να φανεί κοινότυπος ονοματίζει το σχήμα Convent Guilt, θέλοντας να αναδείξει την αιώνια πάλη της ανθρωπότητας με τους πειρασμούς και την αμαρτία. Η μπάντα αποτελούμενη από τους Ian (vocals/bass), Dario και Andrew (guitars) και Brent (drums), κυκλοφορεί το 2012 το ομώνυμο demo. Το 2014 κυκλοφορεί το άλμπουμ “Guns For Hire” και έπειτα από 4 χρόνια,έρχεται η σειρά του δεύτερου full length “Diamond Cut Diamond”.\nΤο άλμπουμ είναι επηρεασμένο από τα ‘80s και το κίνημα του Nwobhm, από τους πρώιμους Iron Maiden μέχρι τους Thin Lizzy και τους Ufo. Το “Howling Vengeance” έρχεται γεμάτο Nwobhm ενέργεια για να μας βάλει με το καλημέρα στο ύφος του άλμπουμ. Δυνατά riffs, ωραίο σόλο και ρεφρέν απλό. Συνεχίζουμε με “Born To Trouble” και “Powder Dry” στο ίδιο μήκος κύματος.”Scream Out Your Heart” για τη συνέχεια και το Nwobhm party παίρνει φωτιά. Πολύ καλή η κιθαριστική εισαγωγή στο “Bonnie And Clyde”που είναι ένα από τα καλά κομμάτια του άλμπουμ, με μελωδικό riff και εξαιρετικό σόλο. Ακολουθεί το “Thief In The Night”, για να κλείσει ο δίσκος με το επικό “Foxes Run”. Το λογύδριο εισαγωγής διαδέχεται ένα δυνατό riff και καταλήγει σε ένα τρομερό σόλο.\nΟι Convent Guilt καταφέρνουν να δημιουργήσουν ένα μελωδικό και έξυπνο στιχουργικά άλμπουμ. Οι επιρροές τους άλλωστε, δεν θα μπορούσαν να τους το επιτρέψουν αλλιώς. Το εξώφυλλο δε, αρκετά αξιόλογο, δημιουργία της Lena Richter από τα Diamonds And Rust Tattoo.Τ ελικά φαίνεται να υπάρχει και heavy metal ζωή στην Αυστραλία, αν συνεχίσουν έτσι…\nSeptember 16, 2010 Comments Off on LE MANS: "Le Mans"\nMarch 8, 2015 Comments Off on Rob Coffinshaker, Rémi (06/03/15) Ghosttown Bar


ΚΑΥΤΟΙ διάλογοι στο Συμβούλιο των Πολιτικών Αρχηγών:«Με... - Star.gr\nΠΟΛΙΤΙΚΗ - ΟΙΚΟΝΟΜΙΑ Σάββατο, 5 Μαρτίου 2016, 14:31\nΚΑΥΤΟΙ διάλογοι στο Συμβούλιο των Πολιτικών Αρχηγών:«Με κοροϊδεύεις;», «Πρόσεχε πώς μου μιλάς»\nΆναψαν τα αίματα για τα καλά πριν από το κοινό ανακοινωθέν\nΤεταμένη ήταν η ατμόσφαιρα στο Συμβούλιο των Πολιτικών Αρχηγών με τα αίματα να ανάβουν για τα καλά, όταν η πρόεδρος του ΠΑΣΟΚ ζήτησε να συμπεριληφθεί στο κοινό ανακοινωθέν αστερίσκος, ο οποίος θα ανέφερε ότι η κυβέρνηση δεν μπορεί να διαχειριστεί την παρούσα κατάσταση.\n«Με κοροϊδεύεις; Είναι δυνατόν να μπει αυτό στο ανακοινωθέν; Δεν μπορεί να βγει ανακοίνωση της Προεδρίας που να λέει ότι είμαι ανίκανος! Κρατάς μια αρνητική στάση, τινάζεις τη σύσκεψη στον αέρα, όπως ο Λεβέντης», είπε ο Α. Τσίπρας στην Φ. Γεννηματά.\n«Πρόσεξε πώς μιλάς σε μένα. Εγώ έχω σαφή εθνική άποψη και θέση. Εδώ και ένα μήνα που σε συνάντησα σου έχω καταθέσει συγκεκριμένες προτάσεις. Εμένα η άποψή μου είναι ότι έχεις αποτύχει κι αυτό δε θα μου αρνηθείς να το καταγράψω», του απάντησε εκείνη.\nΤότε στον καυγά παρενέβη και ο πρόεδρος της ΝΔ, Κ. Μητσοτάκης λέγοντας στην πρόεδρο του ΠΑΣΟΚ πως «αν σκοπεύεις να επιμείνεις σε αυτά, εγώ αρνούμαι να υπογράψω το τελικό ανακοινωθέν», ενώ το λόγο πήρε και ο πρόεδρος των ΑΝΕΛ, Π. Καμμένος τονίζοντας:\n«Αυτά είναι μικροπολιτική. ��ι είναι αυτά που λες»;\n«Αυτή είναι η άποψή μου και θέλω να καταγραφεί. Κυριάκο δεν καταλαβαίνω γιατί αρνείσαι το δικό μας δικαίωμα να καταγράψουμε την αντίρρησή μας. Μπορείς κι εσύ να καταγράψεις τη δική σου θέση και ο Σταύρος την πρότασή του για τον υπερυπουργό Μετανάστευσης», συνέχισε η Φ. Γεννηματά.\nΈνταση όμως προκλήθηκε και ανάμεσα στον Κ. Μητσοτάκη και τον Α. Τσίπρα, όταν ο πρώτος ζήτησε να γίνει δημόσια καμπάνια αποτρεπτική για τη μετανάστευση.\n«Αυτή είναι η ρητορική της Ακροδεξιάς στη Γερμανία εναντίον της Μέρκελ», είπε ο Α. Τσίπρας, με τον Κ. Μητσοτάκη να του απαντά:\n«Ο Παππάς με κατηγορεί ότι ακολουθώ γραμμή Βίζενγκραντ».\n«Αν σου πω εγώ τι λέει ο Γε��ργιάδης για μένα, προφανώς και δε θα ικανοποιηθείς», του είπε τότε ο πρωθυπουργός.


Artvark Gallery (Κέιπ Τάουν, Νότια Αφρική) - Κριτικές\nArtvark Gallery, Κέιπ Τάουν - Κριτικές\nΝο 101 από 180 δραστηριότητες - Κέιπ Τάουν\n48 Main Road | Kalk Bay, Κέιπ Τάουν 7945, Νότια Αφρική\nΕξαιρετικό μέρος για τέχνη\nΜια ευχάριστη γκαλερί γεμάτη με κεραμικά, πίνακες ζωγραφικής, εκτυπώσεις, κεντήματα, κοσμήματα και κάθε είδους ενδιαφέροντα και περίεργα κομμάτια. Αν ψάχνετε για ένα μοναδικό χειροποίητο δώρο, αυτό είναι το μέρος για να έρθετε. Οι τιμές είναι εξαιρετικά λογικές και η ποιότητα είναι καλή. Το μάτι μου...ελήφθη από πανέμορφα χειροποίητα καλύμματα μαξιλαριών με όλα τα είδη ζώων σε έντονα χρώματα. Αλλά είμαι βέβαιος ότι υπάρχει κάτι για όλους σχεδόν εδώ. Ακριβώς στον κεντρικό δρόμο του κόλπου Kalk, είναι πολύ εύκολο να το βρείτε.Περισσότερα\nΠοιότητα γκαλερί τέχνης\nΝίκαια γκαλερί με λογικές τιμές Μια καλή επιλογή έργων ποιότητας από καλλιτέχνες της Νότιας Αφρικής, όπως πίνακες ζωγραφικής, γλυπτά, κεραμικά, σχέδια, κεραμικά κοσμημάτων και άλλα\nΕάν ψάχνετε για ένα υπέροχο αναμνηστικό να λάβουν πίσω στο σπίτι, αυτό είναι το μέρος! Μπορείτε να βρείτε υπέροχες προσιτή πραγματική αφρικανικής τέχνης εργάζεται εκεί. Το φιλικό και εξυπηρετικό προσωπικό.\nΠολύ ενδιαφέροντα έργα τέχνης\nΑξίζει να επισκεφθείτε αν βρίσκεστε στο σταθμό Kalk Bay. Προσφέρει στον ταξιδιώτη κάτι διαφορετικό να αγοράσουν ως αναμνηστικό ή ένα ωραίο έργο τέχνης για το σπίτι σας. Εκλεπτυσμένα τέχνης σε ένα ωραίο παλιό σπίτι, καθώς κάθε δωμάτιο είναι γεμάτο με διαφορετικές τεμάχια\nΕνδιαφέροντα χώρο που να υποστηρίζει κοινοτική ενίσχυση\nArtvark Gallery βρίσκεται ακριβώς στο επάνω μέρος της κύριας εμπορικό τμήμα της κύριας Rd. σε Kalk Bay. Πάνω από είκοσι χρόνια πηγαίνω σε Kalk Bay πολλά από την αρχική όμορφη υπήρχε καταστήματα και γκαλερί έχουν συρρικνωθεί ή κλείσει, για να αντικατασταθεί από μοντέρνα καταστήματα και...εστιατόρια. Artvark έχει κάνει τίποτε άλλο παρά να βελτιωθεί. Ο ιδιοκτήτης έργα τέχνης με ντόπιους καλλιτέχνες, μεταξύ των οποίων τα μέλη της κοινότητας για την παραγωγή των μειονεκτούντων τέχνης -- αλλά, σε αντίθεση με ορισμένες θέσεις εργασίας τους, είναι πραγματικά ενδιαφέρον και καλό. Θα ήθελα πάντα να σταματήσει στο να δούμε τι μπορεί να γίνει νέα. Το σίδερο είναι ιδιαίτερα καλό. Η γκαλερί διαθέτει αρκετά ισχυρές γυναίκες καλλιτέχνες, και διαθέτει παραστάσεις από έργα τέχνης στους φοιτητές. Έχει μια όμορφη ποικιλία που σας επιτρέπει να βρείτε οικονομικά, πραγματικά τοπικά και αφρικανικών κομμάτια. Πληροφορίες για το έργο τους και τον τρόπο με τον οποίο μπορείτε να βρείτε αυτές βρίσκονται στην ιστοσελίδα τους.Περισσότερα\nΛάβετε γρήγορα απαντήσεις από το προσωπικό του Artvark Gallery και από προηγούμενους επισκέπτες.


First Προηγούμενη 2 of 28\nΚάποια στιγμή που είχα ενδιαφερθεί για κουτάβι συγκεκριμένης φυλής είχα επισκεφτεί εκτροφέα ο οποίος με είχε ενημερώσει ότι εφόσον πάρω σκύλο πετ (με κάποιο ελάττωμα) και δεν κάνει για αναπαραγωγή, το πέντιγκρι θα μου δοθεί σε φωτοτυπία και όχι το γνήσιο ώστε να διασφαλίσει ότι με το συγκεκριμένο σκυλί δεν θα κάνω γέννες.\nΔεν θυμάμαι παραπάνω λεπτομέρειες, έχουν περάσει γύρω στα 7 χρόνια από τότε, αλλά θυμάμαι χαρακτηριστικά να μου λέει ότι δεν θα λάβω πότε το γνήσιο πέντιγκρι του σκύλου.\nόπου λες γνήσιο εννοείς πρωτότυπο?\nγιατί και φωτοτυπία ενός γνήσιου εντύπου αν πάρεις πάλι γνήσιο είναι, απλά δεν είναι το πρωτότυπο.\nΕντάξει, μου έδωσε και την επιλογή να μην το στειρώσω αν δε θέλω, αλλά το pedigree θα γράφει πάνω ΑΚΥΡΟ!!!! Τι σημαίνει αυτό;;; Και για ποιο λόγο να γράφει ΑΚΥΡΟ στην τελική;\nΔεν υπάρχει έγκυρο και άκυρο. Ούτε υπάρχει υποχρέωση τυπική ή άτυπη στο τι θα κάνεις το σκύλο σου.\nΑπλά με αυτό το παράδειγμα φαίνονται και οι παθογένειες του συστήματος. Ότι όποιος τελικά έχει πεντικρί στην Ελλάδα είναι και δυνάμει εκτροφέας μιας και δεν υπάρχουν ούτε οι προυποθέσεις να τον "μαζέψει" κανείς, ούτε και η παιδεία στους υπόλοιπους να διαλέγουν από που θα πάρουν τον σκύλο τους με τις σωστές διαδικασίες.\nΑλήθεια τι ράτσα είναι το σκυλί σου;\nReactions: mariunas13, saras and p__nat\nΑπό τα γραφόμενά σου και μόνο, πιο πολύ για "κουταβοπαραγωγός" μου κάνει ο εκτροφέας σου, κι αν έχω δίκιο, κρίμα που κατέληξες σεκάτι τέτοιο.\nΣτη θέση σου θα μιλούσα με δικηγόρο, για να πάρω επίσημα αντίγραφα των εξετάσεων υγείας του σκύλου/των γεννητόρων, τεστ DNA και πεντιγκρί. Με αυτή τη σειρά...\nΔεν έχω ξανακούσει ποτέ για "άκυρο" πεντιγκρί, πιο πολύ για πατέντα μου ακούγεται παρά για κάτι έγκυρο. Ξέρω για εκτροφείς που δε σου δίνουν (μεταβιβάζουν) το πεντιγκρί ή αναφέρονται ως συν-ιδιοκτήτες, ώστε να εμποδίσουν απογόνους του σκύλου σου να βγάλουν πεντιγκρί - αυτά όμως είναι συμφωνημένα εγγράφως πριν την απόκτηση του σκύλου.\nReactions: Orjo, mariunas13, ΒασιλικηΖ and 5 others\nΈνα κουκλί Μπόστον Τεριέ!!\nΔεν έχω σκοπό να κάνω "αναπαραγωγή", αλλά δεν μου αρέσει να με κοροιδεύουν.. πόσο μάλλον να με εκβιάζουν!!! Δυστυχώς είχα άσχημο προαίσθημα απ'την αρχή... το οποίο, δυστυχώς, επιβεβαιώθηκε!!\nΧέστηκα (συγγνώμη για την έκφραση) για το pedigree.. είναι το γαμώτο όμως.. θεωρώ πως έδωσα πάρα πολλά χρήματα για το σκυλί. Όπως λοιπόν εγώ ήμουν τυπική και σωστή στη συναλλαγή μας, θέλω και η άλλη πλευρά να είναι το ίδιο τυπική με μένα. Και επειδή δε γνωρίζω το τι προβλέπεται και τι όχι, ρωτάω εδώ για συμβουλές.. για να δω πώς μπορώ να κινηθώ για να πάρω όσο το δυνατόν πιο ανώδυνα αυτό που θα έπρεπε να μου είχε δοθεί μήνες τώρα χωρίς πρόβλημα..\nΝαι αυτό εννοώ, άλλα αν πάρεις μια φωτοτυπία του πεντιγκρι (χωρις κάποιο γνήσιο υπογραφης ή κάτι τέτοιο) δεν ξέρω κατά πόσο είναι έγκυρο έντυπο για να το χρησιμοποιήσεις.\nReactions: mareco and Pepev50\nΔεν είναι γνήσιο έγγραφο η φωτοτυπία.\nΟ σκοπός που ζητάει στείρωση είναι για να διασφαλίσει ο εκτροφεας πως δεν θα αναπαραχθει ο σκυλος.\nΟ σκοπός που σαν εναλλακτική σου προτείνει να μην στειρωσεις αλλά να σφραγιστει το πεντ, είναι για να διασφαλίσει πως ακόμα και αν ζευγαρωσεις το σκυλάκι δεν θα εγγραφεί η γέννα στο γενεαλογιο.\nΠολύ καλά κάνει κατά την γνώμη μου, αν και επρεπε να στο έχει ξεκαθαρίσει από την αρχή.\nReactions: Siegfried, mariunas13, ΒασιλικηΖ and 1 other person\nπιθανοί λόγοι ποιοι θα μπορούσαν να είναι ?\nαποκλείω το πρόβλημα υγείας καθώς φαντάζομαι θα μας το είχε πει ο θεματοθέτης\nΤα σκυλιά που δίδονται ως πετ - που αποτελούν την πλειονότητα των κουταβιών που δίδονται - έχουν διαφορα ελαττώματα που ουδέποτε θα απασχολήσουν το μελλοντικό κηδεμόνα τους, έχουν όμως μεγάλη σημασία για τον εκτροφεα τους και την γενετική δεξαμενή της φυλής.\nΑπό αυτιά σε λάθος θέση και πιο ανοικτό χρώμα μέχρι πιο γυριστή ουρά ή ακόμα και λάθος γωνιωσεις ή δυσαρμονικες γωνιωσεις.\nΣαφέστατα πετ με πετ διαφέρει, ανάλογα το σημείο που έχει φτάσει ένας εκτροφεας. Μπορεί το πετ το δικό μου πχ να είναι το δικό σου show dog ή και αντίστροφα.\nReactions: mariunas13, noni_papa, Εriana and 4 others\nΔεν είχε αναφέρει ποτέ ότι το σκυλί έχει κάποιο ελάττωμα. Ίσα-ίσα που το παίνευε ότι είναι καταπληκτικό δείγμα της φυλής και ότι μπορεί άνετα να κατέβει σε εκθέσεις κτλ. Τις προάλλες που του έστειλα φωτό μου είπε ότι είναι υπέροχο!! Εγώ το σκυλί το πήρα για πετ. Ούτε να το κατεβάσω σε εκθέσεις θέλω, ούτε να κάνω γέννες. Αλλά απαιτώ να μου χορηγηθούν και τα νόμιμα έγγραφά του απ´τη στιγμή που δεν υπήρχαν «ψιλά γράμματα» στη συμφωνία μας. Δεν μου αρέσει η κοροϊδία!!\nΌφειλε σε κάθε περίπτωση να στο ξεκαθαρίσει εξ αρχής.\nReactions: Orjo, Siegfried, mariunas13 and 4 others\nΟι καλοί λογαριασμοί κάνουν τους καλούς φίλους και σίγουρα όταν οι λογαριασμοί διεκπεραιώνονται κάπως έτσι, μάλλον δεν προβλέπεται μακρόχρονη “φιλία”.\nΚαταρχάς, να ξεκαθαρίσουμε το εξής: ένα σκύλος μπορεί να αναπαραχθεί, είτε το θέλει ο εκάστοτε εκτροφέας, είτε όχι, οπότε αυτά τα περί προστασίας του κουταβιού, προσωπικά μου μπαίνουν από το ένα αυτί και μου βγαίνουν από το άλλο. Δεν είναι το pedigree kαι η ιδιοκτησία του σκύλου στον ΚΟΕ που πρέπει να αποτρέπει τον κάθε ιδιοκτήτη από το να ζευγαρώσει το σκυλί του, αλλά η ίδια του η ηθική. Αυτό που θεωρώ ότι προσπαθεί να προστατέψει λοιπόν ο κάθε εκτροφέας, δεν είναι η ανεπιθύμητη αναπαραγωγή του σκύλου, αλλά το όνομα του και το όνομα των εκτροφείων που σέρνονται από πίσω.\nΔυστυχώς, αυτήν την νοοτροπία την έχω συναντήσει σε διάφορους εκτροφείς και δεν αναφέρομαι μόνο στην φυλή του δικού μου σκύλου, αλλά και σε άλλους που έχει τύχει να συνομιλήσουμε κατά καιρούς. Το χρονικό περιθώριο που μεσολαβεί από την ώρα που δίνεται το κουτάβι, μέχρι την έκδοση του pedigree βοηθάει αυτήν την κατηγορία των εκτροφέων, να εφαρμόσουν το “…μετά την απομάκρυνση από το ταμείο”. Αυτό που τους βοηθάει επίσης, είναι η άγνοια που έχει ο ενδιαφερόμενος, ή η αδιαφορία του για τα “χαρτιά”.\nΣτο δια ταύτα, νομικά δεν αναγνωρίζονται καθαροαιμίες, pedigree και λοιποί όροι. Νόμιμος ιδιοκτήτης είναι εκείνος, του οποίου τα στοιχεία καταχωρούνται στο Υπουργείο Αγροτικής Ανάπτυξης και στον οικείο Δήμο, μέσω της ηλεκτρονικής σήμανσης του ζώου. Άρα, απέναντι στο κράτος, είσαι η ιδιοκτήτρια του σκύλου, είτε έχεις το pedigree είτε όχι. Δεν πιστεύω δηλαδή ότι έχεις κάτι να διεκδικήσεις, όσον αφορά αυτό το κομμάτι.\nΗ ηλεκτρονική σήμανση επίσης, είναι αυτή που σε “δένει” με τον εκτροφέα, καθώς είναι ένα στοιχείο που αναγράφεται στο pedigree, οπότε αυτόματα, γίνεται και η απόδειξη σου, για την προέλευση του σκύλου.\nΕπανέκδοση του pedigree δεν μπορείς να ζητήσεις αν δεν έχεις την -κατά τον ΚΟΕ- ιδιοκτησία του σκύλου. Αυτό το δικαίωμα το έχει μόνο εκείνος που έχει τα εκτροφικά δικαιώματα κάτι το οποίο μου δημιουργεί την εξής απορία: είπες ότι μαζί με το κουτάβι, σου έδωσε το χαρτί της μεταβίβασης. Ισχύει?\nΤο έντυπο για να κατατεθεί, πρέπει να συνοδεύεται από το pedigree. Έχει βάλει τα στοιχεία του και την υπογραφή του στο έντυπο, με σκοπό να σου κάνει την μεταβίβαση και στην πορεία αποφάσισε να κρατήσει το pedigree? Μήπως δηλαδή κάπου εκεί προέκυψε κάτι άλλο και τον έκανε να αλλάξει γνώμη? Γιατί αν δεν έγινε έτσι, τότε μάλλον μιλάμε για μεθοδευμένο σχέδιο, το οποίο το βρίσκω ακόμα χειρότερο…\nΤο συμβόλαιο δεν ξέρω κατά πόσο συνηθίζεται, αφού ουσιαστικά για να ωφεληθεί κάποιος από αυτό, θα πρέπει να κινηθεί νομικά. Ενδεχομένως το κόστος της διαδικασίας να υπερβαίνει και την τιμή του σκύλου.\nΚατά τ’άλλα, αυτό που σίγουρα παραβαίνει ο εκάστοτε εκτροφέας που αρνείται να παραδώσει pedigree και μεταβίβαση εκτροφικών δικαιωμάτων είναι ο κανονισμός του ΚΟΕ (και της FCI κατ’ επέκταση), αλλά αυτό είναι μια άλλη μεγάλη κουβέντα, το κατά πόσο επβάλλονται οι σχετικές κυρώσεις…\nReactions: ΒασιλικηΖ, StavTres, mariunas13 and 9 others\n@Yorkaddict, με όλο το σεβασμό, είσαι λάθος σε αυτό που λες! Επικεντρώθηκες σε λάθος σημείο.\nΔεν είναι τα pet quality κουτάβια που δίδονται σε ιδιοκτήτες.\nΔεν έχει να κάνει καν με την έννοια σκύλος.\nΈχει να κάνει με το πόσο σωστός είσαι στις συναλλαγές σου. Αν αυτά που λέει το μέλος είναι αληθή τότε πρόκεται περί σοβαρού φάουλ του εκτροφέα, αθέτηση συμφωνίας.\nΑυτά τα μιλάς με το που σκάει μύτη ο ιδιοκτήτης στον εκτροφείο. Δεν κάνεις μαλακίες μετά με τα pedigree. Τί είναι αυτά τα πράγματα?\nΚαταλαβαίνω και το πιθανό σκεπτικό του εκτροφέα και αυτά που λες εσύ περί pet quality και ότι προτρέχει να προστατέψει την φυλή με μελλοντικό λάθος ζευγάρωμα κτλ, αλλά εφόσον σύμφωνα με το μέλος δεν ειπώθηκαν από την αρχή, τότε θα πρέπει να κάνει τουμπεκί και αυτά να πάει να τα πει στον επόμενο και να 'ναι πιο προετοιμασμένος.\nΤο θέμα είναι off topic για μένα, έχει να κάνει καθαρά με την έννοια της συναλλαγής.\nReactions: StavTres, p__nat, saras and 4 others\nΤο έντυπο μεταβίβασης δε μπορεί να κατατεθεί χωριστά από το πεντιγκρί; (υποθέτωντας ότι η γέννα έχει δηλωθεί κανονικά από τον εκτροφέα)\nτο έντυπο μεταβίβασης λογικά παραδίδεται από τον εκτροφέα μαζί με το κουτάβι, συμπληρωμένο με όλα τα στοιχεία του κουταβιού και υπολείπονται μόνο τα στοιχεία του πεντιγκρί ( αριθμός βεκ),\nμόλις παραλάβει ο εκτροφέας το πεντιγκρί του κουταβιού κανονικά προωθείται στον ιδιοκτήτη ο οποίος καταθέτει μια φωτοτυπία του(πεντιγκρί) και το έντυπο μεταβίβασης στον ΚΟΕ για να ολοκληρωθεί η διαδικασία.\nγια δηλώσεις γέννας κλπ δεν χρειάζεται πουθενά το πρωτότυπο, έπειτα από την μεταβίβαση, μια φωτοτυπία είναι αρκετή για όλες τις διαδικασίες.\nπρώτη φορά ακούω κι εγώ για αναγραφή ΑΚΥΡΟΥ πάνω στο πεντιγκρί... αλλά έχω να εκδώσω και πεντιγκρί μια επταετία και βάλε.\nόλα όσα διαβάζω στο νήμα φαντάζουν λίγο περίεργα...\nαλλά έχω συνηθίσει να κρατάω και μικρό καλάθι....\nReactions: ΒασιλικηΖ, george 1, p__nat and 2 others\nΔεν νομίζω ότι ο ΚΟΕ έχει θεσμοθετημένες διαδικασίες για να σφραγίζει pedigree (ΑΚΥΡΟ).\nReactions: sea-mol, p__nat and GRDANE\nΟ δρόμος που θα ακολουθούσα είναι αυτός που περιέγραψε ο @st3li0s στο #18.\nΔεν υπάρχει η άποψη του εκτροφέα ώστε να ξέρουμε τι έχει να πει η απέναντι πλευρά και καλοπροαίρετα θεωρούμε πως η συμφωνία ήταν όπως την περιγράφει το μέλος @StavTres ( το λέω για το τυπικό χωρίς να υπαινίσσομαι κάτι για να μην παρεξηγηθώ ).\nΑν είχα τη δυνατότητα να τσεκάρω της γέννες που έχουν δηλωθεί στον ΚΟΕ θα έβρισκα τις αντίστοιχες μεταβιβάσεις ή θα έβλεπα ας πούμε ένα 30% μόνο; Αν κάποιος ξέρει από τα ενδότερα ας με διαφωτίσει.\n@sis ---> @GRDANE\nΣτην δική μου περίπτωση, η μεταβίβαση έγινε απευθείας από την εκτροφέα μου.\nΤρίζουν τα θεμέλια...!!!\nReactions: ΑΡΓΟΣ & ΕΓΩ and vasilis_mike


Αγριο ξύλο στο ΕΠΑΛ Σταυρούπολης | Protagon.gr\nΒίντεο και δηλώσεις αυτοπτών μαρτύρων για επεισόδια με τραυματίες κατά τη διάρκεια αντιφασιστικής πορείας. Μάχες σώμα με σώμα έξω από το σχολικό συγκρότημα. «Οι φασίστες ξανασηκώνουν κεφάλι» προειδοποιεί ο Νίκος Φίλης\nProtagon Team 28 Σεπτεμβρίου 2021, 10:13\nΕΝΗΜΕΡΩΘΗΚΕ: 28/09/2021, 15:40\nΣε πεδίο μάχης μετατράπηκε ο χώρος έξω από το 1ο και 2ο ΕΠΑΛ Σταυρούπολης όταν ομάδα αγνώστων –σύμφωνα με μαρτυρίες, ανάμεσά τους και μαθητές του σχολείου– επιτέθηκε σε φοιτητές που πραγματοποιούσαν αντιφασιστική πορεία.\nΣτα βίντεο από το σημείο των άγριων επεισοδίων καταγράφονται μάχες σώμα με σώμα έξω από το σχολικό συγκρότημα με καδρόνια και κοντάρια. Νωρίτερα, άτομα εντός του σχολείου εκτόξευαν πέτρες, πυρσούς και χειροβομβίδες κρότου λάμψης, την ώρα που η είχε φθάσει η πορεία στο ΕΠΑΛ.\nΣύμφωνα με τοπικά μέσα, τουλάχιστον δύο από τους φοιτητές τραυματίστηκαν στο κεφάλι από τα χτυπήματα που δέχθηκαν.\n«Ο λόγος που πήγαμε έξω από το συγκεκριμένο σχολείο για να διαδηλώσουμε ήταν γιατί μεταξύ των μαθητών υπάρχει ακροδεξιός θύλακας», υποστήριξε ένας από τους διαδηλωτές.\n«Πριν από λίγες ημέρες», πρόσθεσε, «είχαν επιτεθεί σε φοιτητές που μοίραζαν προπαγανδιστικό υλικό για τη βάση εισαγωγής στην τριτοβάθμια εκπαίδευση. Δεν μπορούμε να κάτσουμε με σταυρωμένα χέρια μπροστά στον φασισμό. Τα καδρόνια που αναφέρουν οι μαθητές ότι κρατούσαμε είναι οι σημαίες που κρατάμε για την περιφρούρηση των κινητοποιήσεών μας».\nΤο ενδεχόμενο παρουσίας μαθητών του 1ου και 2ου ΕΠΑΛ Σταυρούπολης μεταξύ των ατόμων που το πρωί επιτέθηκαν με πέτρες και άλλα αντικείμενα σε φοιτητές του ΑΠΘ, που πραγματοποιούσαν αντιφασιστική συγκέντρωση, ερευνούν οι αρμόδιες υπηρεσίες της Διεύθυνσης Δευτεροβάθμιας Εκπαίδευσης Δυτικής Θεσσαλονίκης.\nΥπενθυμίζεται ότι την υπόθεση διερευνά η Διεύθυνση Ασφάλειας Θεσσαλονίκης.\nΤο θέμα πάντως πήρε και πολιτικές διαστάσεις. Ο Νίκος Φίλης, τομεάρχης Παιδείας του ΣΥΡΙΖΑ, είπε ότι «οι φασίστες ξανασηκώνουν κεφάλι»\n«Εξοργίζουν και ανησυχούν οι εικόνες φασιστών, πιθανότατα όπως διαβάζω μελών της μαθητικής κοινότητας του 1ου και του 2ου ΕΠΑΛ Σταυρούπολης στη Θεσσαλονίκη, να επιτίθενται με μαχαίρια και καδρόνια σε φοιτητές που μοίραζαν αντιφασιστικές προκηρύξεις. Μάλιστα η αρχή είχε γίνει την περασμένη εβδομάδα, όταν και πάλι κουκουλοφόροι φασίστες, οι ίδιοι προφανώς, είχαν επιτεθεί σε φοιτητές που μοίραζαν προκηρύξεις στην επέτειο της δολοφονίας Φύσσα. Δεν επρόκειτο δηλαδή για μια τυχαία επίθεση, αλλά για μια σχεδιασμένη -όπως δείχνει και το μέγεθος- απόπειρα υπενθύμισης ότι η Χρυσή Αυγή και ο φασισμός έχουν ακόμα ρίζες στην κοινωνία. Και διάλεξαν γι’ αυτό την επέτειο Φύσσα. Την απαρχή της καταδίκης της εγκληματικής οργάνωσης.\n»Αλλά το πιο εξοργιστικό είναι ότι οι φασίστες μπήκαν στη συνέχεια ανενόχλητοι στο σχολείο τους. Κυκλοφορούν δηλαδή αυτή τη στιγμή ανενόχλητοι, ανάμεσα σε ανύποπτους συμμαθητές τους. Με τα καδρόνια και τα μαχαίρια; Τι πράττει η διεύθυνση του σχολείου; Ποιες οδηγίες έχει πάρει από την περιφερειακή διεύθυνση και το υπουργείο; Πότε θα ενημερωθούν οι γονείς των υπολοίπων μαθητών; Πώς θα οδηγηθούν στη Δικαιοσύνη οι δράστες και κυρίως οι ενήλικοι ηθικοί αυτουργοί των εγκλημάτων τους;\n»Ακόμα μια φορά: ο φασισμός έχει πολλά κεφάλια. Η ήττα του δεν είναι ποτέ αυτονόητη και ανέξοδη. Χρειάζεται αγώνας παντού, σε δρόμους, σχολεία, εργασιακούς και κοινωνικούς χώρους. Χρειάζονται απαντήσεις σε ό,τι τον γεννά σε κάθε συγκυρία, ξεκινώντας σήμερα, όπως το 2012, από τις ρατσιστικές επιθέσεις σε πρόσφυγες και μετανάστες».\nΑπό την πλευρά της η ΚΝΕ Δυτικής Θεσσαλονίκης σημείωσε:\n«Οι μαθητές του ΕΠΑΛ και όλων των σχολείων της Σταυρούπολης, η νεολαία της Δυτικής Θεσσαλονίκης έχουμε πείρα, θα απομονώσουμε από τα σχολεία και τη γειτονιά μας τους φασίστες, όπως έχουμε κάνει πολλές φορές στο παρελθόν».\nΔύο δικογραφίες για διασπορά ψευδών ειδήσεων και απάτη από αντιεμβολιαστές\nΝέος σεισμός 5,3 Ρίχτερ στο Αρκαλοχώρι


Αλεξ. Παντελειός προς Μιχαλάτο για το Συμπαραστάτη: Αυτά ζητάμε - Kefalonia Status\nΑλεξ. Παντελειός προς Μιχαλάτο για το Συμπαραστάτη: Αυτά ζητάμε\nΠροηγούμενο άρθροΚαλό μήνα από τον Κώστα Ευαγγελάτο!\nΕπόμενο άρθροΘόδωρος: Το ΕΣΥ νοσεί σε όλα τα Ιόνια Νησιά ενώ η ΝΔ κόβει χρήματα από την Υγεία\nΑλέξανδρος Παντελειός 01/12/2021\tAt\t11:02\nΜε το “κάλλιο αργά παρά ποτέ” εννοείτε πως ήρθε καθυστερημένα η απάντηση, ή κάτι άλλο;\nΑν ναι, σκόπευα να απαντήσω στη συνεδρίαση του Δ.Σ. της Δευτέρας, όμως ο δήμαρχος δεν ήταν παρών και έτσι δεσμεύτηκα να απαντήσω με ανοιχτή επιστολή.\nskywalker1 02/12/2021\tAt\t10:38\nΕννοούμε ότι χρειάστηκε να συσπειρωθεί η αντιπολίτευση προκειμένου να μας κάνει την τιμή ο Δήμαρχος να μιλήσει για το θέμα.\nΑπ’ ό,τι φαίνεται ο τίτλος που δώσαμε μπορεί να παρερμηνευτεί, οπότε θα τον αλλάξουμε.


19 Μαΐου 2015 | 08:44\nΚαταπληκτική τάρτα για να γλυκάνετε τους καλεσμένους σας χωρίς ζάχαρη.\n10 κ.σ. καρυδόψιχα ( 150 γρ.)\n150 γρ. δημητριακά ολικής άλεσης ή της αρεσκείας σας\n100 γρ. βούτυρο για τη βάση, 100 γρ. για την κρέμα και 2 κ.σ. για την κρέμα μπανάνας\n2 κ.σ. μέλι για τη βάση και 1 κ.σ. για την κρέμα μπανάνας\n4 κ.σ. κακάο για τη βάση και 250 γρ. για την κρέμα\n100 ml. γάλα ζαχαρούχο\n3 μπανάνες ώριμες, κομμένες σε μικρά κομμάτια\nΒάζουμε στον επεξεργαστή τροφίμων τα καρύδια και τα αλέθουμε. Βάζουμε τα καρύδια σε ένα μπόλ και αφήνουμε στην άκρη.\nΣτη συνέχεια αλέθουμε τα δημητριακά και τα προσθέτουμε στο μπόλ με τα καρύδια, προσθέτουμε και το κακάο. Ανακατεύουμε τα υλικά και αφήνουμε στην άκρη.\nΒάζουμε το βούτυρο να λιώσει σε ενα αντικολλητικό κατσαρολάκι, σε μέτρια θερμοκρασία. Ανακατεύουμε με ξύλινη κουτάλα μέχρι να λιώσει το βούτυρο. Προσθέτουμε το μέλι και ανακατεύουμε καλά ώστε να ομογενοποιηθεί το μίγμα. Μόλις είναι έτοιμο το μίγμα, το ρίχνουμε στο μπόλ με τα στερεά ( καρύδια, κακάο, δημητριακά). Ανακατεύουμε καλά μέχρι να απορροφηθεί το υγρό και να προκύψει μια πάστα.\nΠαίρνουμε το μίγμα που έχει προκύψει και το στρώνουμε σε ένα στρογγυλό ταψάκι διαμέτρου 23 εκ. περίπου. Φροντίζουμε να στρώσουμε καλά το μίγμα ώστε να έχει το ίδιο πάχος σε όλη την επιφάνεια. Βάζουμε το ταψάκι στην κατάψυξη για περίπου 20′ μέχρι να σφίξει η βάση.\nΒάζουμε σε ένα κατσαρολάκι το υπόλοιπο βούτυρο και το αφήνουμε να λιώσει σε μέτρια φωτιά. Προσθέτουμε το γάλα, τη βανίλια και με μια ξύλινη κουτάλα ανακατεύουμε καλά. Προσθέτουμε το ζαχαρούχο και ανακατεύουμε μέχρι να ομογενοποιηθεί το μίγμα. Προσθέτουμε το κακάο και ανακατεύουμε με ένα σύρμα μέχρι ομογενοποιηθεί και αυτό.\nΒγάζουμε τη βάση απο την κατάψυξη και την περιχύνουμε με την κρέμα που φτιάξαμε.\nΒάζουμε ξανά στην κατάψυξη, την τάρτα, μέχρι να σφίξει η κρέμα, περίπου μισή ώρα.\nΓια τη σάλτσα μπανάνας:\nΒάζουμε ενα αντικολλητικό τηγάνι σε μέτρια φωτιά να ζεσταθεί και προσθέτουμε το βούτυρο.\nΑφήνουμε το βούτυρο να λιώσει και προσθέτουμε τις μπανάνες.\nΑνακατεύουμε συνεχώς μέχρι να μαλακώσουν και να λιώσουν.\nΠροσθέτουμε 1 κ.σ. μέλι και συνεχίζουμε το ανακάτεμα.\nΠροσθέτουμε 2 κ.σ. νερό και ανακατεύουμε πολύ καλά.\nΠροσθέτουμε 3 κ.σ. κρέμα γάλακτος και συνεχίζουμε το ανακάτεμα για 1-2 λεπτά ακόμη.\nΒγάζουμε την τάρτα απο την κατάψυξη, αφού έχει σφίξει η κρέμα, και περιχύνουμε με τη σάλτσα μπανάνας που φτιάξαμε.


Ανακοίνωση της ΕΣΗΕΑ για τον θάνατο του δημοσιογράφου Λάμπρου Χαβέλα – Arouraios.gr – Ειδήσεις\nΑνακοίνωση της ΕΣΗΕΑ για τον θάνατο του δημοσιογράφου Λάμπρου Χαβέλα\nΑνακοίνωση για την απώλεια του δημοσιογράφου Λάμπρου Χαβέλα εξέδωσε η ΕΣΗΕΑ.\nΓράφει συγκεκριμένα: «Το Διοικητικό Συμβούλιο της ΕΣΗΕΑ με θλίψη ανακοινώνει την απώλεια του συναδέλφου Λάμπρου Χαβέλα, ο οποίος χάθηκε πρόωρα κι ενώ είχε πολλά ακόμη να προσφέρει στην ελληνική δημοσιογραφία.\nΟ Λάμπρος Χαβέλας γεννήθηκε στην Αθήνα το 1976 και μετά την ολοκλήρωση των λυκειακών του σπουδών, φοίτησε στη σχολή δημοσιογραφίας του «ΑΝΤΕΝΝΑ» και σε έτερη ιδιωτική επαγγελματική σχολή. Ξεκίνησε την επαγγελματική του σταδιοδρομία το 1996 στην τηλεόραση και το ραδιόφωνο του «ΑΝΤΕΝΝΑ», σε πολύ γνωστές και δημοφιλείς εκπομπές και ασχολήθηκε με το ελεύθερο ρεπορτάζ αλλά και με το ρεπορτάζ αυτοκινήτου. Μετέπειτα, συνέχισε την καριέρα του στον Τ/Σ «STAR CHANNEL», καθώς και σε διάφορες ιστοσελίδες, ενώ η τελευταία του συνεργασία ήταν με τον Τ/Σ «EPSILON TV». Μιλούσε Αγγλικά και Γερμανικά.\nAγαπητός σε όλους μας, ο Λάμπρος Χαβέλας άφησε στη σύντομη ζωή του τις καλύτερες αναμνήσεις σε όλους τους συναδέλφους του. Μαχητικός και δραστήριος, ένας «δημοσιογράφος του δρόμου», γεμάτος ενέργεια και ζήλο για το επάγγελμά του, «έφυγε» από τη ζωή, χωρίς να καταφέρει να ολοκληρώσει τα σχέδιά του.\nΑυτή τη στιγμή διενεργείται προανάκριση για τα αίτια του δυστυχήματος. Οι λεπτομέρειες της κηδείας του αδικοχαμένου συναδέλφου μας θα γίνουν γνωστές με νεότερη ανακοίνωση».


Παναθηναϊκός: Οριστική συμφωνία με Πιτίνο που ευχαρίστησε Γιαννακόπουλο - Alfa Sports TV\nΠαναθηναϊκός: Οριστική συμφωνία με Πιτίνο που ευχαρίστησε Γιαννακόπουλο\n“Εύχομαι σε όλους χαρούμενα Χριστούγεννα. Θέλω να ευχαριστήσω τον Δημήτρη Γιαννακόπουλο για τη μοναδική ευκαιρία να προπονήσω τον Παναθηναϊκό -ομάδα με σπουδαία παράδοση. Είναι ενθουσιασμένος και θέλω να βοηθήσω” έγραψε ο 66χρονος τεχνικός και με αυτόν τον τρόπο έστειλε το μήνυμά του στον κόσμο της ομάδας, ο οποίος είχε ανησυχήσει από την… ηρεμία των τελευταίων ημερών. “No news, good news” λένε οι Αμερικανοί και να που ισχύει.\nΟ Δημήτρης Γιαννακόπουλος λειτούργησε με μεθοδικότητα, έδωσε τα χέρια με τον Αμερικανό πολυνίκη προπονητή και τώρα μένει να δούμε πως αυτό το εγχείρημα θα λειτουργήσει και στην πράξη, καθώς υπάρχει ενθουσιασμός, αλλά υπάρχει και ένα πολύ σκληρό πρόγραμμα στο οποίο οι πράσινοι πρέπει να μαζέψουν νίκες και όσο περισσότερο από το χαμένο έδαφος μπορούν.\nΓιασικεβίτσιους: «Οφείλω πολλά σε Ομπράντοβιτς και Πασκουάλ»\nΠαίκτης της εβδομάδας στην Ανατολή ο Γιάννης!


Ναυτικό Μουσείο Ελλάδος > Συλλογές > Αρχεία > Ιστορικό Αρχείο\nΤο Ιστορικό Αρχείο αποτελεί ένα από τα σημαντικότερα τμήματα του Ναυτικού Μουσείου της Ελλάδος. Η συλλογή πρωτογενούς αρχειακού υλικού άρχισε, ήδη, από τα πρώτα χρόνια της ίδρυσης του Μουσείου με σκοπό τη διάσωση, καταγραφή, μελέτη και τεκμηρίωση ιστορικών γεγονότων που έχουν ως άξονα τη ναυτική ιστορία και παράδοση του έθνους.\nΤο αρχειακό υλικό προέρχεται κατά κύριο λόγο από δωρεές γόνων ιστορικών οικογενειών και μελών του Μουσείου. Αριθμεί περισσότερες από 25.000 σελίδες και εκτείνεται χρονικά από την εποχή της ελληνικής παλιγγενεσίας ως τα τέλη περίπου του 20ού αι.\nΤο αρχειακό υλικό ταξινομείται σε γενικές θεματικές κατηγορίες από τις οποίες οι σημαντικότερες είναι:\n• Αρχεία ιδιωτών: Περιλαμβάνονται αρχεία προσώπων που διαδραμάτισαν ενεργό ρόλο τόσο στη ναυτική όσο και στην πολιτική ιστορία του τόπου, όπως το αρχείο του Αντωνίου Κριεζή, του Παύλου Κουντουριώτη κ.α.\n• Ημερολόγια Πλοίων: Πολύτιμη αρχειακή πηγή για τη ναυσιπλοΐα αλλά και για τα ιστορικά γεγονότα της κάθε εποχής αποτελούν τα ημερολόγια των πλοίων. Στο Ιστορικό Αρχείο του Ν.Μ.Ε. υπάρχουν μεταξύ άλλων και τα ημερολόγια του πάρωνος “Θεμιστοκλής” (1821), της φρεγάτας “Ελλάς” (1828-1829), του ατμοδρόμωνος “Αμαλία” (1861- 1862) κ.α.\n• Προσωπικά ημερολόγια: Από τα πληρέστερα προσωπικά ημερολόγια του αρχείου είναι του Αρχιμανδρίτη του Στόλου Διονυσίου Δάφνου και του Δημητρίου Μπαλέρμπα, Διόπου πυροβολητή στο Θ/Κ “Ψαρά”, στα οποία καταγράφεται σε ημερήσια σχεδόν βάση ο ναυτικός αγώνας από την πρώτη έως και την τελευταία ημέρα των Βαλκανικών Πολέμων 1912-1913.\n• Έντυπα: Ιδιαίτερο ενδιαφέρον παρουσιάζει η κατηγορία των εντύπων, μονόφυλλων ή φυλλαδίων. Στην κατηγορία αυτή περιλαμβάνονται διπλώματα, προκηρύξεις, διατάγματα, εγκύκλιοι κ.α.\n• Σηματολόγια Πλοίων: Στο Αρχείο του Μουσείου σώζονται σηματολόγια πλοίων από την περίοδο της Ελληνικής Επανάστασης όπως των πλοίων “Τερψιχόρη” και “Σωκράτης”, εκδόσεως του 1825.\nΈνα μεγάλο τμήμα του αρχείου απαρτίζεται από μεμονωμένα έγγραφα, κυρίως χειρόγραφα, που καλύπτουν θεματικά διάφορες πτυχές της ναυτικής αλλά και της πολιτικής, οικονομικής και κοινωνικής ζωής των Ελλήνων στο πέρασμα των αιώνων. Διαταγές και επιστολές ναυάρχων για τους κατά θάλασσα αγώνες, αναφορές, προαγωγές καθώς πλήθος διοικητικών και άλλων εγγράφων αποτελούν σημαντική πηγή γνώσης για την ιστορία των τελευταίων τριών αιώνων.\nΣε εξέλιξη βρίσκεται η προσπάθεια αναδιοργάνωσης και εκσυγχρονισμού του Αρχείου με τη δημιουργία ηλεκτρονικής βάσης δεδομένων. Το υλικό θα αρχειοθετείται, θα περιγράφεται και θα τεκμηριώνεται ηλεκτρονικά ενώ θα υπόκειται και σε ψηφιακή επεξεργασία ώστε να γίνει εφικτή η πρόσβαση των ερευνητών σε αυτό καθώς και η αναπαραγωγή του.\nΤο Αρχείο θα είναι προσβάσιμο στο κοινό μετά την ολοκλήρωση της τεκμηρίωσης και ψηφιοποίησης του υλικού.\nΈγγραφο ελεύθερης ναυσιπλοΐας (Πασαβάντι) για την πολάκα “Η Παναγιά της Ύδρας” του Ιωάννη Βασαμή από το Λατίνο Πατριάρχη της Ιερουσαλήμ. 30/10/1794.\nΣηματολόγιο του πλοίου “Τερψιχόρη” του Ελληνικού Στόλου κατά την περίοδο της Ελληνικής Επανάστασης.\nΠροσωπική επιστολή της Λασκαρίνας Μπουμπουλίνας με ιδιόχειρη υπογραφή και ημερομηνία 29 Ιουλίου 1821.\nΤιμητικό διάταγμα του Ν. Ταξιαρχικού τάγματος, που εκδόθηκε στις 15 Απριλίου 1831, υπογεγραμμένο από τον πρώτο Κυβερνήτη της Ελλάδος, Καποδίστρια, για τον Διευθυντή πολεμικού πλοίου, τον Κλείσσα, πρόγονο της Σπετσιώτικης οικογένειας Γ. Βορδόχειλα.\nΤετράδια του ημερολογίου του ατμοδρόμωνος “Αμαλία” που καλύπτουν χρονικά τα έτη 1861- 1862.\nΠροσωπικά ημερολόγια και σημειωματάρια του Ναυάρχου Σοφοκλή Δούσμανη.\nΠροσωπικό ημερολόγιο του Αρχιμανδρίτη του Στόλου Διονυσίου Δάφνου, όπου καταγράφεται ο ναυτικός αγώνας των Βαλκανικών Πολέμων 1912-1913.\nΚάρτα ελευθέρας ναυσιπλοΐας του εμπορικού πλοίου “Ιωάννης Πανάριελος” κατά τον Α΄ Παγκόσμιο πόλεμο.\nΑφιέρωμα της εφημερίδας “Ταχυδρόμος” που εκδιδόταν στην Αλεξάνδρεια την περίοδο του Β΄ Παγκοσμίου Πολέμου στη μνήμη όσων πολέμησαν και έχασαν τη ζωή τους με το αντιτορπιλικό “Βασίλισσα Όλγα” και το υποβρύχιο “Κατσώνης”. Ημερομηνία φύλλου: 17/10/1943.


ΗΟΜΕ Fitness Υγεια Πονοι περιοδου: Τι μπορεις να κανεις για να τους απαλυνεις\n08.03.2022 | 20:57\nΟ πόνος την πρώτη ή δεύτερη μέρα της περιόδου σου είναι σίγουρα από τους πιο ενοχλητικούς. Πονάς, κουράζεσαι και ενδεχομένως αποσυντονίζεσαι. Πού οφείλεται; Πόσο φυσιολογικός είναι; Μπορεί να προκαλέσει κάποια ιατρική πάθηση; Πώς μπορείς να τον απαλύνεις και πότε πρέπει να καλέσεις τον γιατρό σου; Ο, Μαιευτήρας – Χειρουργός – Γυναικολόγος, Κωνσταντίνος Σύλλας, απαντά στα πιο συχνά ερωτήματα γύρω από τους πόνους περιόδου. Ο λόγος στον ειδικό…\nΕίναι ο πόνος περιόδου (δυσμηνόρροια) κάτι φυσιολογικό για όλες τις γυναίκες;\nΟ πόνος της περιόδου (δυσμηνόρροια) είναι κοινός και αποτελεί “αναμενόμενο”, θα έλεγα, μέρος του εμμηνορροϊκού κύκλου. Οι περισσότερες γυναίκες θα έχουν αυτή τη δυσάρεστη εμπειρία κάποια στιγμή στη ζωή τους. Συνήθως γίνεται αισθητός ως επώδυνες μυϊκές κράμπες στην κοιλιά, οι οποίες μπορούν να εξαπλωθούν στην πλάτη και τους μηρούς. Ο πόνος μερικές φορές έρχεται σε έντονους σπασμούς, ενώ άλλες φορές μπορεί να είναι ελαφρύς αλλά πιο σταθερός. Μπορεί επίσης να διαφέρει σε κάθε περίοδο. Ορισμένες περίοδοι μπορεί να προκαλούν ελάχιστη ή καθόλου ενόχληση, ενώ άλλες μπορεί να είναι πιο επώδυνες. Κάποιες φορές, μπορεί να υπάρχει πυελικός πόνος, ακόμα και εκτός των ημερών της περιόδου.\nΟ πόνος περιόδου συμβαίνει όταν το μυϊκό τοίχωμα της μήτρας σφίγγεται (συστέλλεται). Ήπιες συσπάσεις συμβαίνουν συνεχώς στη μήτρα, αλλά συνήθως είναι τόσο ήπιες που οι περισσότερες γυναίκες δεν μπορούν να τις αισθανθούν. Κατά τη διάρκεια της περιόδου, το τοίχωμα της μήτρας αρχίζει να συστέλλεται πιο έντονα για να βοηθήσει την επένδυση της μήτρας να αποβληθεί ως μέρος της περιόδου. Όταν το τοίχωμα της μήτρας συστέλλεται, συμπιέζει τα αιμοφόρα αγγεία που επενδύουν τη μήτρα. Αυτό διακόπτει προσωρινά την παροχή αίματος – και την παροχή οξυγόνου – στη μήτρα, και, οι χωρίς οξυγόνο ιστοί στη μήτρα, απελευθερώνουν χημικές ουσίες που προκαλούν πόνο. Ενώ το σώμα της γυναίκας απελευθερώνει αυτές τις χημικές ουσίες που προκαλούν πόνο, παράγει επίσης και άλλες χημικές ουσίες που ονομάζονται προσταγλανδίνες, οι οποίες ενθαρρύνουν τους μυς της μήτρας να συστέλλονται περισσότερο, αυξάνοντας περαιτέρω το επίπεδο του πόνου. Δεν είναι γνωστό γιατί μερικές γυναίκες αισθάνονται περισσότερο πόνο από άλλες. Μπορεί ορισμένες γυναίκες να έχουν συσσώρευση προσταγλανδινών, πράγμα που σημαίνει ότι εμφανίζουν ισχυρότερες συσπάσεις.\nΜπορεί ο πόνος περιόδου να προκαλείται από κάποια ιατρική κατάσταση ή πάθηση;\nΛιγότερο συχνά, ο πόνος περιόδου μπορεί να προκληθεί από κάποια υποκείμενη ιατρική κατάσταση, η οποία τείνει να επηρεάζει περισσότερο τις γυναίκες μεγαλύτερης ηλικίας. Οι γυναίκες ηλικίας 30 έως 45 ετών προσβάλλονται συχνότερα. Οι ιατρικές καταστάσεις ή παθήσεις που μπορεί να προκαλέσουν πόνο περιόδου περιλαμβάνουν:\nΕνδομητρίωση: Καθώς τα κύτταρα που φυσιολογικά αποτελούν την επένδυση του εσωτερικού της μήτρας (ενδομήτριο), αναπτύσσονται σε άλλα σημεία, όπως στις σάλπιγγες και στις ωοθήκες. Κατά τη διάρκεια της περιόδου, αυτά τα κύτταρα αιμορραγούν στο εσωτερικό της κοιλιάς και μπορούν να προκαλέσουν έντονο πόνο.\nΙνομυώματα: Πρόκειται για μη καρκινικούς όγκους που μπορούν να αναπτυχθούν μέσα ή γύρω από τη μήτρα και μπορούν να κάνουν την περίοδο της γυναίκας ‘βαριά’ και επώδυνη.\nΦλεγμονώδης νόσος της πυέλου: Μόλυνση της μήτρας, των σαλπίγγων και των ωοθηκών από βακτήρια, προκαλώντας σοβαρή φλεγμονή.\nΑδενομύωση: Είναι η κατάσταση στην οποία τα κύτταρα του ενδομητρίου, που φυσιολογικά υπάρχουν μόνο στο εσωτερικό της μήτρας, αναπτύσσονται εντός του μυϊκού τοιχώματος της μήτρας, καθιστώντας την περίοδο ιδιαίτερα επώδυνη.\nΠόνος περιόδου που προκαλείται από αντισυλληπτικές συσκευές: Μια ενδομήτρια συσκευή (IUD) είναι ένας τύπος αντισύλληψης κατασκευασμένος από χαλκό και πλαστικό που τοποθετείται μέσα στη μήτρα. Μπορεί μερικές φορές να προκαλέσει πόνο στη διάρκεια της περιόδου, ιδιαίτερα κατά τους πρώτους μήνες μετά την τοποθέτησή του. Μπορεί να παρατηρηθεί αλλαγή στο φυσιολογικό μοτίβο του πόνου, εάν ο πόνος της συνδέεται με μια ιατρική κατάσταση ή ένα αντισυλληπτικό IUD. Για παράδειγμα, ο πόνος μπορεί να είναι πιο έντονος ή μπορεί να διαρκέσει πολύ περισσότερο από το κανονικό. Μπορεί επίσης η γυναίκα να παρατηρεί ακανόνιστες περιόδους, αιμορραγία μεταξύ των περιόδων, μια παχιά ή δύσοσμη κολπική έκκριση, ή να πονά κατά τη διάρκεια του σεξ.\nΠοια διάρκεια μπορεί να έχει ο πόνος;\nΟ πόνος της περιόδου συνήθως ξεκινά όταν αρχίζει η αιμορραγία, αν και ορισμένες γυναίκες έχουν πόνο αρκετές ημέρες πριν από την έναρξη της περιόδου τους. Ο πόνος συνήθως διαρκεί 48 έως 72 ώρες, ή και περισσότερο. Συνήθως η ένταση του πόνου είναι μεγαλύτερη όταν η αιμορραγία είναι πιο έντονη. Τα νεαρά κορίτσια έχουν συχνά πόνο περιόδου όταν αρχίζουν να έχουν περίοδο, με τον πόνο να έχει τάση να μειώνεται καθώς η γυναίκα μεγαλώνει και δεν υπάρχουν υποκείμενες αιτίες. Πολλές γυναίκες παρατηρούν επίσης μια βελτίωση μετά την απόκτηση παιδιών.\nΤι πρέπει να κάνουν οι γυναίκες για να αντιμετωπίζουν τους πόνους περιόδου;\nΣτις περισσότερες περιπτώσεις ο πόνος της περιόδου είναι αρκετά ήπιος και αντιμετωπίζεται στο σπίτι με παυσίπονα, όπως ιβουπροφαίνη και ασπιρίνη. Ωστόσο, η ιβουπροφαίνη ή η ασπιρίνη δεν συστήνεται στην περίπτωση άσθματος ή προβλημάτων στο στομάχι, τα νεφρά ή το συκώτι. Ασπιρίνη δεν πρέπει επίσης να λαμβάνεται από άτομα κάτω των 16 ετών. Η παρακεταμόλη αποτελεί σύσταση, αλλά μελέτες έχουν δείξει ότι δεν μειώνει τον πόνο τόσο πολύ όσο η ιβουπροφαίνη ή η ασπιρίνη. Εάν τα συνηθισμένα παυσίπονα δεν βοηθούν, ο γιατρός σας μπορεί να συνταγογραφήσει ένα ισχυρότερο παυσίπονο, όπως η ναπροξένη ή η κωδεΐνη. Τελευταία κυκλοφορούν παυσίπονα με συνδυασμό ιβουπροφαίνης και παρακεταμόλης, με πολύ καλά αποτελέσματα. Πολλές φορές, σε καταστάσεις έντονης δυσμηνόρροιας, με ή χωρίς υποκείμενη γυναικολογική πάθηση, πολύ καλά αποτελέσματα έχει και η χρήση των αντισυλληπτικών.\nΥπάρχει κάτι άλλο που μπορούν οι γυναίκες να δοκιμάσουν ώστε να ‘απαλύνουν’ αυτόν τον πόνο;\nΘα έλεγα ναι, υπάρχουν. Κατ’ αρχήν η διακοπή του καπνίσματος – το κάπνισμα πιστεύεται ότι αυξάνει τον κίνδυνο πόνου περιόδου. Στη συνέχεια η άσκηση – μπορεί να μην αισθάνεται η γυναίκα ότι θέλει να ασκηθεί κατά τη διάρκεια μιας επώδυνης περιόδου, αλλά το να είναι δραστήρια μπορεί να μειώσει τον πόνο. Και όταν μιλάμε για άσκηση δεν εννοούμε έντονη, λίγο απαλό κολύμπι, περπάτημα ή ποδήλατο μπορεί να βοηθήσουν. Η θερμότητα επίσης μπορεί να βοηθήσει, μια θερμοφόρα, ένα ζεστό μπάνιο ή ντους θα βοηθήσει στη χαλάρωση του σώματος, καθώς επίσης και ένα ελαφρύ κυκλικό μασάζ γύρω από το κάτω μέρος της κοιλιάς. Επίσης, τεχνικές χαλάρωσης ή χαλαρωτικές δραστηριότητες, όπως η γιόγκα ή το pilates, μπορεί να αποσπάσουν την προσοχή από τα συναισθήματα πόνου και δυσφορίας.\nΟι αιτίες του πόνου περιόδου μπορεί να επηρεάσουν τη γονιμότητα;\nΟ πόνος της περιόδου που αποτελεί μέρος του κανονικού εμμηνορροϊκού κύκλου δεν επηρεάζει τη γονιμότητα. Όμως, στην περίπτωση που η αιτία του πόνου είναι μια ιατρική κατάσταση, αυτή η ιατρική κατάσταση ενδέχεται να επηρεάσει τη γονιμότητα. Για παράδειγμα, η ενδομητρίωση και η φλεγμονώδης νόσος της πυέλου μπορεί να προκαλέσουν υπογονιμότητα.\nΠότε η γυναίκα πρέπει να δει την/τον γιατρό της;\nΚάθε γυναίκα με πρόβλημα δυσμηνόρροιας πρέπει να επισκεφθεί τον γυναικολόγο της. Αν ο πόνος είναι έντονος, διαρκής και τα απλά παυσίπονα δεν τον ανακουφίζουν, ίσως να συντρέχει μια από τις παραπάνω ιατρικές καταστάσεις, οπότε θα έλεγα άμεσα, χωρίς καθυστέρηση. Το ίδιο και στην περίπτωση έντονου πόνου ή εάν η κανονική περίοδος αλλάζει – για παράδειγμα, εάν οι περίοδοι γίνουν πιο ‘βαριές’ από το συνηθισμένο ή ακανόνιστες.


Αποκλειστικό! Survivor 2: Η Μαχήτρια που μπαίνει στο παιχνίδι και είναι... "παντρεμένη" με γυναίκα! - Clickmag.gr\nΤο Survivor 2 είναι γεγονός και οι ομάδες, μπορεί να νομίζετε ότι έχουν κλείσει, όμως όπως ενημέρωσε και ο Σάκης Τανιμανίδης θα μπουν και άλλοι παίκτες στο ριάλιτι επιβίωσης του ΣΚΑΙ. Ήδη στο Youweekly.gr σας αποκαλύψαμε τους “Διάσημους” που είναι στην αναμονή για να ταξιδέψουν προς Άγιο Δομίνικο.\nΕκτός αυτών, όπως έγινε ήδη γνωστό, η Κωνσταντίνα Σπυροπούλου έχει φτάσει στην Καραϊβικη και στα επόμενα επεισόδια θα την δούμε να μπαίνει στο παιχνίδι και να τα κάνει όλα άνω κάτω με τον γνωστό της τρόπο.\nΤην ίδια ώρα που το Internet έχει πάρει φωτιά με τις εξελίξεις του Survivor, εδώ στο Youweekly.gr θα σας κάνω μία καυτή αποκάλυψη για το κορίτσι που μπαίνει στην ομάδα των “Μαχητών” αλλά και την σχέση που έχει με παίκτη των “Διάσημων”.\nΌπως αναφέρουν αποκλειστικές πληροφορίες του Youweekly.gr, για Άγιο Δομίνικο θα ταξιδέψει η Ζωή. Ποια είναι η Ζωή;\nΗ Ζωή με την πρώτη όψη, όταν μπαίνει στην προσωπική της σελίδα στο Facebook, αναφέρει ότι είναι παντρεμένη με γυναίκα. Ασφαλώς, όπως μπορούμε να φανταστούμε, αυτό είναι χαριτωμένο αστείο που κάνουν οι φίλες μεταξύ τους…\nΔιαβάστε ακόμα: Αυτός είναι ο μάνατζερ του Γιώργου Αγγελόπουλου! Η φήμη που διαψεύστηκε…\nΑλλά η πληροφορίες δεν είναι εκεί! Ποια είναι η Ζωή λοιπόν…\nΗ Ζωή είναι μία πανέμορφη Θεσσαλονικιά, μόλις 20 χρονών… Τοξότης στο ζώδιο, άσχετο αλλά το αναφέρω!\nΗ Ζωή λοιπόν, μπαίνει στο Survivor και γνωρίζει πολύ καλά έναν από τους παίκτες των “Διάσημων”! Ο λόγος για τον Μιχάλη Μουρούτσο, η οποία έχει υπάρξει αθλήτρια του μιας και ασχολείται με τις πολεμικές τέχνες και γνωρίζει τον αθλητή!\nΑυτά λένε οι μέχρι τώρα πληροφορίες μου! Για ότι νεότερο ή αν αλλάξει κάτι θα σας ενημερώσω…\nSurvivor 2: Θα πάθετε πλάκα με το “παλάτι” του Στέλιου Κρητικού! Δείτε το βίντεο από το εσωτερικό του…


Γιατί πεινάς συνέχεια; Στρες, αϋπνία, διαβήτης και άλλες...\nΓιατί πεινάς συνέχεια; Στρες, αϋπνία, διαβήτης και άλλες αιτίες που σε οδηγούν συνεχώς στο ψυγείο\nΠοιες καταστάσεις προκαλούν συνεχώς πείνα και πότε πρέπει να επισκεφτείς τον γιατρό;\nΓΡΑΦΕΙ: ΑΝΘΗ ΜΙΜΗΓΙΑΝΝΗ 13-12-2021\nΤο ανθρώπινο σώμα βασίζεται στην τροφή για ενέργεια, οπότε είναι φυσιολογικό να αισθάνεται κανείς πεινασμένος αν δεν φάει για μερικές ώρες. Αλλά αν το στομάχι του έχει ένα συνεχές γουργουρητό, ακόμα και μετά από ένα γεύμα, κάτι μπορεί να συμβαίνει με την υγεία του.\nΟ ιατρικός όρος για την ακραία πείνα είναι πολυφαγία και εάν κάποιος αισθάνεται πεινασμένος συνεχώς, πρέπει να επισκεφθεί τον γιατρό του.\nΠολλά πράγματα μπορούν να προκαλέσουν πείνα, όπως:\nΤο σώμα μετατρέπει το σάκχαρο των τροφών σε καύσιμο που ονομάζεται γλυκόζη. Αλλά όταν κάποιος έχει διαβήτη, η γλυκόζη δεν μπορεί να φτάσει στα κύτταρά του. Το σώμα του την αποβάλλει μέσω των ούρων και αντ' αυτού του "λέει" να φάει περισσότερο.\nΤα άτομα που έχουν διαβήτη τύπου 1, ειδικότερα, μπορεί να τρώνε μεγάλες ποσότητες φαγητού και παρόλα αυτά να χάνουν βάρος.\nΕκτός από την αύξηση της όρεξης, τα συμπτώματα του διαβήτη μπορεί να περιλαμβάνουν:\nΚοψίματα και μώλωπες που χρειάζονται πολύ χρόνο για να επουλωθούν\nΜυρμήγκιασμα ή πόνος στα χέρια ή τα πόδια\n2. Χαμηλό σάκχαρο στο αίμα\nΗ υπογλυκαιμία ( όταν η γλυκόζη στο σώμα πέφτει σε πολύ χαμηλά επίπεδα) είναι μια συνηθισμένη ανησυχία για τα άτομα με διαβήτη, αλλά και άλλα προβλήματα υγείας μπορεί να την προκαλέσουν, όπως ηπατίτιδα, νεφρικές διαταραχές, νευροενδοκρινείς όγκοι στο πάγκρεας (ινσουλινώματα) και προβλήματα με τα επινεφρίδια ή την υπόφυση.\nΣε σοβαρές περιπτώσεις, τα άτομα με υπογλυκαιμία μπορεί να φαίνονται μεθυσμένα. Μπορεί να συλλαβίζουν τα λόγια τους και να δυσκολεύονται να περπατήσουν. Άλλα συμπτώματα μπορεί να περιλαμβάνουν:\nΑίσθημα ότι η καρδιά χτυπάει γρήγορα\nΜυρμήγκιασμα γύρω από το στόμα\nΗ έλλειψη επαρκούς ξεκούρασης μπορεί να επηρεάσει τις ορμόνες του σώματος που ελέγχουν την πείνα. Οι άνθρωποι που στερούνται ύπνου έχουν μεγαλύτερη όρεξη και δυσκολεύονται να νιώσουν χορτάτοι. Είναι επίσης πιο πιθανό να επιθυμούν τροφές με υψηλή περιεκτικότητα σε λιπαρά και θερμίδες όταν είναι κουρασμένοι.\nΆλλες επιπτώσεις της στέρησης ύπνου περιλαμβάνουν:\nΔυσκολία να μείνει κανείς ξύπνιος κατά τη διάρκεια της ημέρας\nΌταν κάποιος είναι αγχωμένος, το σώμα του απελευθερώνει μια ορμόνη που ονομάζεται κορτιζόλη. Αυτό ενισχύει το αίσθημα της πείνας.\nΠολλοί άνθρωποι που βρίσκονται υπό άγχος επιθυμούν επίσης τροφές με υψηλή περιεκτικότητα σε ζάχαρη, λίπος ή και τα δύο. Μπορεί να είναι η προσπάθεια του σώματός τους να "κλείσει" το τμήμα του εγκεφάλου που προκαλεί την ανησυχία.\nΔεν χορταίνουν όλες οι τροφές με τον ίδιο τρόπο. Αυτές που περιορίζουν καλύτερα την πείνα είναι πλούσιες σε πρωτεΐνες - όπως άπαχο κρέας, ψάρι ή γαλακτοκομικά προϊόντα - ή πλούσιες σε φυτικές ίνες. Καλές πηγές φυτικών ινών είναι τα φρούτα, τα λαχανικά, τα δημητριακά ολικής αλέσεως και τα φασόλια.\nΤα υγιεινά λιπαρά, όπως αυτά που βρίσκονται στους ξηρούς καρπούς, τα ψάρια και το ηλιέλαιο, μπορούν να μειώσουν τα επίπεδα της χοληστερόλης. Είναι το κλειδί για μια ισορροπημένη διατροφή.\nΤα αρτοσκευάσματα, το λευκό ψωμί, πολλά συσκευασμένα γεύματα και τα φαστ φουντ στερούνται αυτών των θρεπτικών συστατικών, αλλά είναι πλούσια σε λιπαρά και ανθυγιεινούς υδατάνθρακες. Αν τρώει κάποιος πολλά από αυτά, μπορεί να βρεθεί και πάλι πεινασμένος σύντομα μετά το γεύμα και να τρώει πολύ περισσότερο από όσο θα έπρεπε.\nΜπορεί επίσης να βοηθήσει η αφιέρωση περισσότερου χρόνου για τη μάσηση και την απόλαυση του φαγητού.\nΟρισμένα φάρμακα μπορεί να κάνουν κάποιον να θέλει να φάει περισσότερο από το συνηθισμένο. Τα αντιισταμινικά, τα οποία αντιμετωπίζουν τις αλλεργίες, είναι γνωστά γι' αυτό, όπως και τα αντικαταθλιπτικά που ονομάζονται SSRI, τα στεροειδή, ορισμένα φάρμακα για τον διαβήτη και τα αντιψυχωτικά φάρμακα.\nΠολλές μέλλουσες μητέρες παρατηρούν ένα τεράστιο άλμα στην όρεξη. Αυτός είναι ο τρόπος του σώματός τους να διασφαλίσει ότι το μωρό θα λάβει αρκετά θρεπτικά συστατικά για να αναπτυχθεί.\nΟι περισσότερες γυναίκες παίρνουν μεταξύ 4 και 6 κιλών κατά τη διάρκεια των πρώτων 3 μηνών (ο γιατρός θα ονομάσει αυτό το διάστημα πρώτο τρίμηνο) και στη συνέχεια 1 κιλό την εβδομάδα κατά τη διάρκεια του δεύτερου και του τρίτου.\n8. Προβλήματα του θυρεοειδούς\nΟ θυρεοειδής είναι ένας αδένας σε σχήμα πεταλούδας στον λαιμό. Παράγει ορμόνες που ελέγχουν τον ρυθμό με τον οποίο λειτουργεί κάθε όργανο στο σώμα. Εάν ο θυρεοειδής εργάζεται υπερβολικά σκληρά, μπορεί κάποιος να έχει υπερθυρεοειδισμό.\nΕκτός από έναν διογκωμένο θυρεοειδή αδένα, άλλα σημάδια του προβλήματος είναι:\nΠερισσότερος ιδρώτας από το κανονικό\nΔίψα ακόμα και μετά από κατανάλωση αλκοόλ\n9. Αναψυκτικά διαίτης\nΠολλοί άνθρωποι πίνουν αναψυκτικά χωρίς ζάχαρη για να μειώσουν τις θερμίδες ή να χάσουν βάρος. Αλλά η ψεύτικη ζάχαρη σε αυτά τα ποτά λέει στον εγκέφαλό τους να περιμένει θερμίδες που μπορεί να χρησιμοποιήσει για καύσιμα. Όταν το σώμα δεν παίρνει καθόλου από αυτές, ενεργοποιεί τον "διακόπτη πείνας" και του λέει να πάρει θερμίδες από το φαγητό αντί γι' αυτό.\nΕίναι πιθανό κάποιος να μην μπορεί πάντα να καταλάβει τη διαφορά στα σήματα που λαμβάνει από το σώμα του.\nΆλλα σημάδια αφυδάτωσης περιλαμβάνουν:\nΟύρηση λιγότερο συχνά ή σκουρόχρωμα ούρα\nΟρισμένες έρευνες δείχνουν ότι ένα ποτήρι νερό πριν ή κατά τη διάρκεια ενός γεύματος, μπορεί να βοηθήσει κάποιον να αισθανθεί χορτάτος με λιγότερες θερμίδες.\nΤο σώμα καίει θερμίδες για καύσιμο όταν γυμνάζεται. Αυτό οδηγεί σε ενίσχυση του μεταβολισμού, της διαδικασίας με την οποία το σώμα χρησιμοποιεί ενέργεια. Σε μερικούς ανθρώπους, αυτό μπορεί να προκαλέσει αύξηση της πείνας.


Τοπικές βροχές και καταιγίδες θα σημειωθούν στο Ιόνιο, ενώ την Πέμπτη βροχές θα απασχολήσουν την Ήπειρο, την Θεσσαλία και την Δυτική Μακεδονία κατά τόπους\nΑραιές νεφώσεις κατά τόπους αυξημένες. Τοπικές ασθενείς βροχές θα σημειώνονται τις πρωϊνές ώρες στα ανατολικά ηπειρωτικά και την Κρήτη.\nΣτο Ιόνιο και κατά τόπους στα παράκτια δυτικά ηπειρωτικά τμήματα θα σημειώνονται τοπικές βροχές ή καταιγίδες κατά διαστήματα.\nΟι άνεμοι στο Αιγαίο από βόρειες διευθύνσεις 5-6 μποφορ και στο Ιόνιο νοτιοανατολικοί με την ίδια ένταση.\nΗ θερμοκρασία θα κυμανθεί από 4 έως 13°C στα βόρεια, από 7 έως 13 στα κεντρικά, από 9 έως 18°C στα δυτικά, από 8 έως 18°C στα ανατολικά και νότια ηπειρωτικά, από 10 έως 15 στο βόρειο Αιγαίο και από 13 έως 20°C στο κεντρικό και νότιο Αιγαίο.\nΣτην Αττική αναμένεται ηλιοφάνεια με αραιές νεφώσεις κατά διαστήματα. Οι άνεμοι βόρειοι 4-5 μποφορ. Η θερμοκρασία από 11 έως 15°C.\nΣτην Θεσσαλονίκη αναμένονται αραιές νεφώσεις κατά διαστήματα. Οι άνεμοι μεταβλητοί 3-4 μποφορ. Η θερμοκρασία από 11 έως 13°C.\nΑραιές νεφώσεις κατά τόπους αυξημένες κυρίως στα δυτικά και βόρεια. Τοπικές βροχές και καταιγίδες θα σημειώνονται στο Ιόνιο.\nΑπό το μεσημέρι και μετά τοπικές βροχές θα σημειωθούν στην Ήπειρο, την Θεσσαλία και την Δυτική Μακεδονία.\nΟι άνεμοι στο Αιγαίο από βόρειες διευθύνσεις 4-5 μποφορ και στο Ιόνιο νοτιοανατολικοί με την ίδια ένταση.\nΗ θερμοκρασία θα κυμανθεί από 4 έως 15°C στα βόρεια, από 6 έως 15 στα κεντρικά, από 9 έως 18°C στα δυτικά, από 7 έως 17°C στα ανατολικά και νότια ηπειρωτικά, από 11 έως 15 στο βόρειο Αιγαίο και από 13 έως 20°C στο κεντρικό και νότιο Αιγαίο.\nΣτην Αττική αναμένεται ηλιοφάνεια με αραιές νεφώσεις κατά διαστήματα. Οι άνεμοι μεταβλητοί 3-4 μποφορ. Η θερμοκρασία από 10 έως 16 °C.\nΣτην Θεσσαλονίκη αναμένονται αραιές νεφώσεις κατά διαστήματα. Οι άνεμοι μεταβλητοί 3-4 μποφορ. Η θερμοκρασία από 10 έως 15°C.\nΑΝΑΛΥΤΙΚΗ ΠΡΟΓΝΩΣΗΑΣΤΑΤΟΣ ΚΑΙΡΟΣΒΡΟΧΕΣΕΠΙΔΕΙΝΩΣΗ ΚΑΙΡΟΥθερμοκρασίακαιρόςκαταιγίδεςΠΡΟΓΝΩΣΗ ΚΑΙΡΟΥΠΡΟΓΝΩΣΗ ΚΑΙΡΟΥ ΕΛΛΑΔΟΣ


ΗΠΑ: Αύξηση 0,1% του δείκτη τιμών καταναλωτή τον Οκτώβριο\nΜικρή άνοδο σημείωσαν τον Οκτώβριο οι τιμές καταναλωτή στις ΗΠΑ, ένδειξη ότι διατηρείται ο αδύναμος πληθωρισμός στην οικονομία.\nΕιδικότερα, ο δείκτης τιμών καταναλωτή ενισχύθηκε 0,1% τον Οκτώβριο από τον προηγούμενο μήνα, όπως ανακοίνωσε το υπουργείο Εργασίας των ΗΠΑ. Ο δομικός δείκτης, ο οποίος δεν περιλαμβάνει τις τιμές ενέργειας και τα τρόφιμα, αυξήθηκε κατά 0,2%.\nΣημειώνεται ότι οι μέσες εκτιμήσεις των αναλυτών σε δημοσκόπηση της Wall Street Journal έκαναν λόγο για άνοδο 0,1% του δείκτη τιμών καταναλωτή και 0,2% στις δομικές τιμές.\nΣε ετήσια βάση οι τιμές καταναλωτή σημείωσαν άνοδο 2%, ενώ χωρίς να περιλαμβάνονται τα τρόφιμα και η ενέργεια οι τιμές αυξήθηκαν 1,8% από την αντίστοιχη περυσινή περίοδο. Αυτή είναι η μεγαλύτερη ετήσια άνοδος των δομικών τιμών από τον Απρίλιο.\nΤα στοιχεία έρχονται καθώς η Federal Reserve ετοιμάζεται για την τρίτη αύξηση των αμερικανικών επιτοκίων αυτό το έτος. Η τελευταία συνεδρίαση νομισματικής πολιτικής της Federal Reserve για το 2017 θα πραγματοποιηθεί στις 12-13 Δεκεμβρίου.


Ρουμάνος ο νέος Πρόεδρος της IRU - Τούρκος αντιπρόεδρος | ΤΡΟΧΟΙ & TIR\nMon, 02/12/2019 - 11:00\nΤον Γενικό Γραμματέα της Εθνικής Ένωσης Οδικών Μεταφορέων της Ρουμανίας (UNTRR), κ. Radu Dinescu, εξέλεξε ομόφωνα η Γενική Συνέλευση της IRU για να υπηρετήσει από την 1η Ιανουαρίου 2020 ως νέος Πρόεδρος της Διεθνούς Ένωσης Οδικών Εμπορευματικών Μεταφορών (IRU).\n«Πιστεύω στον διάλογο, τη βιωσιμότητα και την αλληλεγγύη. Από κοινού, η IRU και τα μέλη της, θα οικοδομήσουν το μέλλον της οδικής βιομηχανίας», δήλωσε ο κος. Dinescu ο οποίος δεν παρέλειψε να ευχαριστήσει τον απερχόμενο πρόεδρο Christian Labrot για το τετραετές έργο του.\nΤα Συμβούλια Μεταφορών της IRU εξέλεξαν επίσης τον Τούρκο Asli Çalik (TOBB) ως Πρόεδρο του Συμβουλίου Μεταφορών Εμπορευμάτων και τον Βέλγο Patrick Westelinck (FBAA) ως Πρόεδρο του Συμβουλίου Μεταφορών Επιβατών. Αμφότεροι οι Πρόεδροι των Συμβουλίων είναι επίσης Αντιπρόεδροι της IRU.\nΕπιπλέον, προεδρικά εκτελεστικά μέλη εξελέγησαν οι: Jan Buczek (ZMPD, Πολωνία), Bekmyrat Eyeberdiev (THADA, Τουρκμενιστάν), Eduart Kasa (ANALTIR, Αλβανία), Andrey Kurushin (ASMAP, Ρωσία), Christiane Leonard (BDO, Γερμανία), Erik Oestergaard (DTL, Δανία) και Jos Sales (FLEAA, Λουξεμβούργο).\nΕπαγγελματικά αυτοκίνηταφορτηγάΟδικές ΜεταφορέςΔιεθνής Ένωση Οδικών Εμπορευματικών ΜεταφορώνIRU\n«Προσωρινό μέτρο» το PL αντί του GR\nΣτη Γερμανία με 730\nΗ IVECO περνάει στην ηλεκτροκίνηση\nΚαμιά αλλαγή στα σύνορα για τα φορτηγά μέχρι 21/1/21


Οι διεθνείς αντιδράσεις μετά τις αποκαλύψεις των Panama Papers - Ειδήσεις - νέα - Το Βήμα Online\nΟι διεθνείς αντιδράσεις μετά τις αποκαλύψεις των Panama Papers\n4 Απριλίου 2016, 13:35 Ενημερώθηκε: 4 Απριλίου 2016, 15:16\nΤα ηχηρά ονόματα δεν περιορίζονται σε συνεργάτες του Πούτιν: Ο Ποροσένκο, παιδιά κινέζων πρωθυπουργών, ηγέτες αραβικών χωρών και μέχρι κι ο Λιονέλ Μέσι εμφανίζονται στη λίστα…\nΣτη λίστα βρίσκεται ο πρόεδρος της Αργεντινής Μαουρίσιο Μάκρι ως διευθυντής της Fleg Trading. Το γραφείο του ανέφερε ότι η εν λόγω εταιρεία δεν δηλώθηκε επειδή ο Μάκρι δεν έχει μετοχές σε αυτήν, η οποία και σχετίζεται με τον όμιλο επιχειρήσεων της οικογένειάς του – εξ ου και η θέση που κατείχε.\nΗ λίστα επαναφέρει επίσης το όνομα του Ντανιέλ Μουνιόζ ως ιδιοκτήτη της Gold Black. Ο Μουνιόζ πρώην συνεργάτη τόσο της τέως προέδρου της Αργεντινής Κριστίνα Φερνάντες όσο και, προηγουμένως, του συζύγου της Νέστορ Κίρχνερ. Ο Μουνιόζ είχε και στο παρελθόν κατηγορηθεί για απόκρυψη εισοδημάτων, κατηγορίες που τελικά αποσύρθηκαν πέρυσι ελλείψει στοιχείων – ο ίδιος, που αντιμετωπίζει σοβαρά προβλήματα υγείας, δεν πήρε θέση.\nΣτη λίστα εμφανίζονται και δύο ξαδέλφια του σύρου προέδρου, Μπασάρ αλ Άσαντ, οι Χαφέζ και Ραμί Μαχλούφ, ως διευθυντές και πληρεξούσιοι αριθμού εταιρειών.


«Χάσαμε τρεις παίκτες, κατακτήσαμε δύο τίτλους!» - Sportdog.gr - Αθλητικά Νέα | Ειδήσεις | Sport\n11/06/11 - 14:10\n«Χάσαμε τρεις παίκτες, κατακτήσαμε δύο τίτλους!»\nΤο μυστικό της επιτυχίας του Παναθηναϊκού αποκάλυψε ο άμεσος συνεργάτης του Ζέλικο Ομπράντοβιτς, Δημήτρης Ιτούδης, ο οποίος ξεκαθάρισε πως αναμείφθηκαν από την εμπιστοσύνη που έδειξαν στους παίκτες τους.\nΑναλυτικά, η συνέντευξη στην «Καθημερινή»:\n- Ο αρχικός σχεδιασμός σας είχε ως κατάληξη των στόχων σας την κατάκτηση και των δύο τίτλων, σε Ευρώπη και Ελλάδα, παρά τις αλλαγές που έγιναν;\n«Όταν άρχισε η φετινή χρονιά, ξέραμε πού πηγαίναμε. Δηλαδή, έπρεπε να 'παντρέψουμε' τον νεανικό ενθουσιασμό παικτών που ήρθαν από ομάδες που είχαν μικρότερη πίεση με την πείρα των υπαρχόντων παικτών. Χάσαμε τρεις πολύ σημαντικούς παίκτες και περιμέναμε ότι, τουλάχιστον στο πρώτο τετράμηνο, θα είχαμε προβλήματα.\nΚυρίως, ήταν θέμα προσαρμογής των νέων, γιατί στον Παναθηναϊκό ο πήχυς των στόχων και των αγωνιστικών επιδόσεων δεν κατεβαίνει ούτε... πόντο, ανεξαρτήτως της σύνθεσης της ομάδας. Συνεπώς, οι απαιτήσεις αφορούν αυτούς που μπαίνουν στην ομάδα.\nΕμπιστευτήκαμε το ρόστερ και δεν παρεκκλίναμε από τη φιλοσοφία μας. Πιεστική άμυνα και νέοι τρόποι δημιουργίας παιχνιδιού στην επίθεση. Η επιτυχία μας, πέραν των δύο τίτλων, είναι η ανάδειξη νέων οντοτήτων.\nΟ Καϊμακόγλου προσαρμόστηκε στη θέση του φόργουορντ και φάνηκε στους τελικούς πόσο αναγκάστηκε ο Ολυμπιακός να αλλάξει μαρκαρίσματα, ενώ και ο Βουγιούκας έχει διαφορετική προσέγγιση στο άθλημα και ανταποκρίθηκε σε πολύ καθοριστικά παιχνίδια.\nΕιδικότερα, ο Καλάθης είναι το χαρακτηριστικότερο παράδειγμα. Στην προπόνηση, η κριτική που γίνεται σε κάθε παίκτη είναι άμεση. Δεν κοιτάμε πρόσωπα. Μας ενδιαφέρει να ‘βγει’ η φάση και το σύστημα. Ο Νικ άκουσε τη μεγαλύτερη κριτική και όμως άντεξε στη φιλοσοφία του Ομπράντοβιτς, γιατί έχει δυνατό χαρακτήρα και κατάλαβε ότι έπρεπε να αξιοποιήσει το ταλέντο του.\nΟ Διαμαντίδης, ο Μπατίστ και ο Νίκολας, που είναι οι θεμέλιοι λίθοι της ομάδας, του εξήγησαν τα 'θέλω' του Παναθηναϊκού».\n–-«Μαγικό ραβδάκι» δεν υπάρχει, αλλά πολλοί παίκτες στον Παναθηναϊκό και στα 12 χρόνια της συνεργασίας σου με τον Ομπράντοβιτς μεταμορφώθηκαν προς το καλύτερο. Ποια είναι η αιτία;\n«Σ’ όλους αυτούς τους παίκτες, λέμε μαζί με τον Ομπράντοβιτς ένα μεγάλο ‘ευχαριστώ’. Γιατί τους κοιτάξαμε στα μάτια, μας εμπιστεύτηκαν, και αυτή η ειλικρίνεια ήταν το θεμέλιο της συνεργασίας μας. Υπάρχει συγκεκριμένο πλάνο που τίθεται στους παίκτες, ενώ καθοριστικό ρόλο παίζουν οι ατομικές συζητήσεις που κάνουμε με κάθε παίκτη ξεχωριστά.\nΆλλους ο Ομπράντοβιτς και άλλους εγώ. Το θέμα, όμως, είναι να το θέλει πολύ και ο παίκτης για να παίξει στον Παναθηναϊκό. Να καταλάβει κυρίως τις αδυναμίες του και να τις δουλέψει. Να έχει εγωισμό μόνο για να αποδεικνύει στον εκάστοτε αντίπαλο ότι είναι καλύτερος και όχι στον συμπαίκτη του».\n- Πώς «ψωνίζετε» παίκτες; Με κριτήριο αν σας προβλημάτισαν σε κάποια παιχνίδια της προηγούμενης περιόδου;\n«Το βασικό κριτήριο είναι αν χρειαζόμαστε πραγματικά παίκτες σε συγκεκριμένες θέσεις. Δεύτερον, ο χαρακτήρας του να προσαρμοστεί στη φιλοσοφία μας. Τρίτο, είναι το οικονομικό όριο και υπάρχει ‘ταβάνι’ και ‘πάτωμα’ στην ομάδα, ώστε και κάθε προσφορά μας να κυμαίνεται εντός πλαισίων.\n- Το ίδιο σύστημα. Συνεπώς, ο Παναθηναϊκός έχει κατακτήσει 13 ελληνικά πρωταθλήματα σε 14 χρόνια και 5 ευρωπαϊκά σε 12 χρόνια, με πολλούς, διαφορετικούς παίκτες, αλλά με την ίδια διοίκηση και κυρίως το ίδιο τεχνικό επιτελείο;\n«Όλα αυτά τα χρόνια, ο Παναθηναϊκός έχει αλλάξει ρόστερ, η ομάδα είναι στην κορυφή και το σύστημα δεν αλλάζει. Υπάρχει μια σταθερή διοίκηση, που έχει αποδείξει πόσο αγαπά την ομάδα και δεν θα ήμασταν εδώ, αν αυτοί οι άνθρωποι δεν είχαν τόσο μεγάλο όραμα.\nΟι παίκτες του Παναθηναϊκού ήταν πάντα υψηλής αγωνιστικής ποιότητας και αξίας του χαρακτήρα τους. Και οι σταρ ακόμα, όπως ο Ρέμπρατσα, ο Μποντίρογκα, ο Κάτας, ο Αλβέρτης, είχαν κάποιες δύσκολες στιγμές προσαρμογής.\nΌμως, όλοι αυτοί οι παίκτες ήταν παράδειγμα προς μίμηση για τους συμπαίκτες τους. Όταν ο Διαμαντίδης πάει στο ρεπό του και κάνει σουτ για δύο ώρες, θα τον ακολουθήσει και ο Καλάθης. Ετσι, πώς να μη γίνει η δουλειά του προπονητή ευκολότερη;».\nΚλείνοντας, ο Δημήτρης Ιτούδης μίλησε για την... ανατροπή των προγνωστικών στους αγώνες με την Μπαρτσελόνα, σχολιάζοντας σχετικά:\n«Για όλα... φταίει η ήττα από τη Λιέτουβος. Τα προγνωστικά ήταν εναντίον μας. Το δεχτήκαμε γιατί έτσι ήταν. Η Μπαρτσελόνα, θεωρητικά, μας κέρδιζε σε κάθε θέση της πεντάδας. Δεν υπάρχει όμως ομάδα χωρίς ευάλωτα σημεία. Τα εκμεταλλευτήκαμε, όπως η αποκοπή του Ναβάρο από τη δημιουργία παιχνιδιού.\nΤο πρώτο παιχνίδι, παρά την ήττα, ήταν πολύ σημαντικό για τους παίκτες, επειδή πίστεψαν στο πλάνο που είχαμε. Η αμυντική τακτική μάς αιφνιδίασε την Μπαρτσελόνα. Κάναμε το παιχνίδι μας με πολύ επαγγελματικό τρόπο, ελέγξαμε πολύ τα συναισθήματά μας, ενώ στο ημίχρονο του δεύτερου αγώνα, που χάναμε με 14 πόντους, η ομιλία του Ζέλικο στα αποδυτήρια ήταν μνημειώδης!».


πλεκτά κι αληθινά,\nPosted in ανακυκλώνω-ξαναχρησιμοποιώ, με-χαρτί, τεχνικές\nTags: αξεσουάρ, σχέδια-patterns-tutorials, τεχνικές, χάντρες, χαρτί\n… τα μπλέ…\n…ή σε αποχρώσεις του μπλέ…\n…κάποια με χάντρες ή vintage κουμπιά…\n… άλλα σκέτα …\n…συμμετρικά ή ασύμμετρα…\n… και πάντα,\nTags: αξεσουάρ, βελονάκι, κολιέ\nΠλέκω με το βελονάκι …\nΤον προηγούμενο μήνα είχα ανεβάσει τα άσπρα και αν και άργησα λίγο, συνεχίζω εδώ την παρουσίαση κολίε, χωρισμένα σε χρωματικές ενότητες.\nΌσοι παρακολουθούν το mpleximo.gr στο facebook και το pinterest, θα 'χουν ξαναδεί αυτές τις φωτογραφίες, γιατί εκεί τις ανέβασα πιο νωρίς. Ξέρω όμως ότι δεν έχουν όλοι, οπότε τις βάζω κι εδώ.\nΠρόκειται για μοναδικά αυτοσχέδια κομμάτια, ενώ αν πάτε στην κατηγορία "κολιέ" στα δεξιά της σελίδας, θα βρείτε παλιότερες αναρτήσεις με αντίστοιχα σχέδια και περισσότερες πληροφορίες.\nΑυτά προς το παρόν, σύντομα ξανά μαζί σας\nμε πιο αναλυτικές αναρτήσεις με καινούριες ιδέες και προτάσεις.\nTags: βελονάκι, κολιέ, πλέξιμο\nΜια καρδιά …πλεκτή\nΜε την ευκαιρία της γιορτής ( για κάποιους ) σήμερα, ανεβάζω μερικά link, όπου θα βρείτε σχέδια για να πλέξετε καρδίες με το βελονάκι, αλλά και προτάσεις για το τι μπορείτε να τις κάνετε.\nΕίναι όμορφα μοτίβα, που ανεξάρτητα από κάθε συμβολισμό, μπορείτε να πλέξετε εύκολα και μέσα σε λίγα λεπτά και να τα διακοσμήσετε σε ρούχα, καπέλα, κασκόλ κλπ.\nΤο παραπάνω είναι ένα ξεχωριστό σχέδιο, που συνδυάζει το μοτίβο της καρδιάς με αυτό του λουλουδιού.\nΚαθώς και το παρακάτω, που κάνει την καρδιά να μοιάζει με λουλούδι.\nΑν μπείτε στην παρακάτω σελίδα, δεν θα βρείτε σχέδιο, αλλά ιδέες για όμορφες δημιουργίες. Παρόλλα αυτά, ένα σχέδιο για την φουσκωτή – amigurumi καρδούλα που φαίνεται στη φώτο, υπάρχει εδώ.\nΚι αν 'κολλήσετε' και πλέξετε αρκετές, ορίστε άλλη μια ωραία ιδέα για το τι μπορείτε να τις κάνετε :\nχαριτωμένα γλαστράκια, που θα δωρίσετε σε κάποιον ή θα διακοσμήσετε στον χώρο σας.\nΑυτό επίσης είναι ένα διαφορετικό σχέδιο, για πολύχρωμες καρδιές, που η δημιουργός τις έχει κρεμάσει μαζί με χάντρες και κουδουνάκια και τις έχει στολίσει στο σπίτι.\nΠρόκειται για ένα από τα αγαπημένα μου μοτίβα, που πλέκω συνεχώς και συνήθως φτιάχνω τσιμπιδάκια, μπρελόκ και καρφίτσες.\nΜε αυτήν την τραυματισμένη amigurumi καρδιά,\nθα σας αφήσω για σήμερα, μέχρι την άλλη εβδομάδα\nκαλό σαββατοκύριακο, να περάσετε υπέροχα!!\nTags: βελονάκι, καρδιές, σχέδια-patterns-tutorials\nΚολιέ με το βελονάκι ( τα άσπρα )\n…δεν είναι ακριβώς άσπρα…\nείναι σπασμένο άσπρο – μπεζ και ιβουάρ μάλλον\nμετά μανίας αυτόν τον καιρό…\nκι επειδή έχουν μαζευτεί\nτις χώρισα σε κατηγορίες\nας πούμε χρωματικά…\nΆλλα με χάντρες – πέρλες – κρυσταλάκια\n( για πιο ξεχωριστές εμφανίσεις, όπως τα δύο πρώτα )\nμε παγιέτες από φυσική καρύδα\n( το παραπάνω )\nTags: βελονάκι, κολιέ


ΓΙΑΤΙ ΔΕ ΓΕΛΟΥΝ ΠΙΑ ΟΙ ΚΑΡΥΑΤΙΔΕΣ; - Σε "παραμύθι" για παιδιά της Αναστασίας Χριστοπούλου | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΑΘΗΝΑ-ΑΚΡΟΠΟΛΙΣ / ΠΑΡΑΜΥΘΙΑ / ΓΙΑΤΙ ΔΕ ΓΕΛΟΥΝ ΠΙΑ ΟΙ ΚΑΡΥΑΤΙΔΕΣ; - Σε "παραμύθι" για παιδιά της Αναστασίας Χριστοπούλου\nΓΙΑΤΙ ΔΕ ΓΕΛΟΥΝ ΠΙΑ ΟΙ ΚΑΡΥΑΤΙΔΕΣ; - Σε "παραμύθι" για παιδιά της Αναστασίας Χριστοπούλου\nΑΘΗΝΑ-ΑΚΡΟΠΟΛΙΣ , ΠΑΡΑΜΥΘΙΑ Edit\nΓΙΑΤΙ ΔΕ ΓΕΛΟΥΝ ΠΙΑ\nΤης Αναστασίας Χριστοπούλου.\nΕπιμέλεια Κειμένου: Καλλιόπη Φερεσίδη [Διδάκτωρ Κλασσικής Φιλολογίας].\nΕικονογράφηση: Μαρία Σινάνογλου.\nΠριν από πολλά-πολλά χρόνια, ζούσαν στην αρχαία Ελλάδα έξι αδερφές. Είχαν γεννηθεί στις Καρυές, ένα χωριό κοντά στη Σπάρτη και γι’ αυτό ήταν γνωστές σε όλους ως Καρυάτιδες. Αγαπούσαν τόσο πολύ η μία την άλλη που καθώς μεγάλωναν, εύχονταν στον Δία, να τις έχει για πάντα μαζί. Εκείνος, για να εκπληρώσει την ευχή τους, τις έβαλε να κρατούν με το κεφάλι τους τη στέγη του Ερεχθείου, του ναού που βρισκόταν στην Ακρόπολη των Αθηνών, μεταμορφώνοντάς τες σε αγάλματα. Ήταν τα πιο όμορφα αγάλματα της εποχής! Όλη τη μέρα στέκονταν ακίνητες και αμίλητες αγναντεύοντας, μα το βράδυ ζωντάνευαν, τραγουδούσαν, χόρευαν, έλεγαν αστεία και όλη η Αθήνα τις άκουγε να γελούν. Μα αυτή η χαρά δεν έμελλε να κρατήσει για πολύ. Ένας λόρδος της Αγγλίας, ο Έλγιν, που επισκέφτηκε την Ακρόπολη, τις είδε και τις θαύμασε τόσο, που του μπήκε στο μυαλό η ιδέα να κλέψει τις έξι Καρυάτιδες και να τις πάρει μαζί του στην πατρίδα του...\nΈνα παραμύθι που δεν είναι τελικά και τόσο παραμύθι, μα αληθινή ιστορία!\nΤο «Γιατί δε γελούν πια οι Καρυάτιδες;», η πρώτη συγγραφική απόπειρα της Αναστασίας Χριστοπούλου στο παιδικό βιβλίο, συνταιριάζει την Ελληνική Μυθολογία και τα ιστορικά γεγονότα της εποχής με τη μυθοπλασία. Σε συνδυασμό με τη μοναδική εικονογράφηση της Μαρίας Σινάνογλου, το βιβλίο αυτό αγγίζει την τρυφερή ματιά των παιδιών και ταυτόχρονα τους δημιουργεί το αίσθημα της αναζήτησης ανθρωπομορφικών συναισθημάτων και δεδομένων της Ιστορίας. Αυτό το καθιστά, εκτός από απολαυστικό ανάγνωσμα, ένα πολύτιμο εργαλείο διδακτικής προσέγγισης για εκπαιδευτικούς και γονείς.\nΓΙΑ ΠΑΙΔΙΑ ΗΛΙΚΙΑΣ 6-10 ετών.\nΓια οποιαδήποτε διευκρίνιση ή πληροφορία: Αγγελική Τσάκωνα τηλ.: 210-36.30.055 - κιν.: 6943-291.476, email.\nΗΜΕΡΟΜ. ΕΚΔΟΣΗΣ: Νοέμβριος 2020.\nΣΧΗΜΑ: 25 Χ 25.\nTIMH: 12,90 €.\nΚΑΡΥΑΤΙΔΕΣ, παραμυθι, παιδια, Αναστασια Χριστοπουλου, Μαρια Σινανογλου, Καλλιοπη Φερεσιδη, Καρυες, Σπαρτη, Καρυατιδα, Διας, Ερεχθειο, Ακροπολη Αθηνων, μεταμορφωση, αγαλματα, ακινητο, αμιλητο, Αθηνα, γελιο, λορδος του Ελγιν, Αγγλια, Ακροπολις, Τομας Μπρους


Συνταγή ΧΟΙΡΙΝΟ ΣΤΟ ΦΟΥΡΝΟ ΜΕ ΜΥΡΩΔΙΚΑ\nΕίναι ο πιο εύκολος τρόπος να μαγειρέψετε ένα χοιρινό φούρνου με ελαφριά καπνιστή γεύση και δυνατό άρωμα από ρίγανη, θυμάρι και φασκόμηλο. Παλαιότερα το φαγητό αυτό το φτιάχνανε στην Κρήτη και το μοιράζανε σε πανηγύρια και γιορτές\n2 1/2 κιλά σπάλα χοιρινή με κόκκαλο\n1 μάτσο ξερό φασκόμηλο\n1/2 μάτσο ξερή ρίγανη\n1/2 μάτσο ξερό θυμάρι\n1. Αλατίζετε τα χοντροκομμένα κομμάτια της σπάλας 8-10 ώρες πριν μαγειρέψετε, τα βάζετε σε ένα μεγάλο μπολ και τοποθετείτε στο ψυγείο.\n2. Ακουμπάτε το κρέας πάνω σε μια σχάρα και από κάτω βάζετε ένα ταψί με νερό. Ψήνετε αρχικά σε προθερμασμένο φούρνο στους 200 βαθμούς για 30΄. Συνεχίζετε το ψήσιμο στους 180 βαθμούς για τουλάχιστον 1 ώρα και 10΄. Όταν το κρέας ροδίσει και ψηθεί εντελώς, σβήνετε το φούρνο και αδειάζετε τα υγρά από το ταψί.\n3. Σε ένα μεγάλο πήλινο σκεύος, τοποθετείτε ψιλοκομμένα όλα τα βότανα και ανάβετε φωτιά με έναν αναπτήρα. Τοποθετείτε το πήλινο σκεύος μέσα στο φούρνο και κλείνετε την πόρτα του. Λόγω της απουσίας οξυγόνου η φωτιά θα σβήσει και ο καπνός από τα μυρωδικά θα αρωματίσει μοναδικά το κρέας. Αν δείτε ότι σβήσει άμεσα η φωτιά των μυρωδικών, ανάβετε ξανά με αναπτήρα και κλείνετε πάλι την πόρτα του φούρνου.\n4. Απλώνετε σε μια λεία επιφάνεια 2-3 λαδόκολλες, σκορπάτε μερικά λεμονόφυλλα και τοποθετείτε επάνω το κρέας ζεστό, μόλις το βγάλετε από το φούρνο. Κλείνετε αμέσως σφιχτά και το αφήνετε να κρυώσει για τουλάχιστον 1 ώρα. Σερβίρετε το κρέας κρύο μαζί με άφθονη πράσινη σαλάτα.\nΤο καπρικό αποτελεί έναν ιδιαίτερα αγαπητό τρόπο ψησίματος του χοιρινού κρέατος σε ορισμένα χωριά γύρω από την πόλη του Ηρακλείου. Επειδή τρώγεται πολύ ευχάριστα κρύο και επιπλέον συντηρείται για αρκετό διάστημα, πωλούνταν σε πανηγύρια τυλιγμένο μέσα σε λαδόκολλα. Η ονομασία του φαγητού προέρχεται από τη λέξη κάπρος, η οποία σημαίνει ενήλικο αρσενικό γουρούνι.


Ο Μητσοτάκης «ρίχνει το γάντι» σε Τσίπρα: Πάμε σε εκλογές - aVecnews.gr\n«Απαντάμε στην προπαγάνδα της κυβέρνησης και στη δήθεν καθαρή έξοδο από τα μνημόνια. Αν εννοούν όσα υποκρiτικά διαλαλούν, ας τα θέσουν στην κρίση του ελληνικού λαού. Αν πιστεύουν ότι λένε αλήθεια, ας επαληθεύσουν την αλήθεια στις κάλπες. Αν δεν φοβούνται τη ΝΔ, ας αναμετρηθούν μαζί της» ανέφερε ο κ. Μητσοτάκης και πρόσθεσε ότι «ο κύκλος των ψεμάτων και της ανευθυνότητας πρέπει να κλείσει με εκλογές». Λίγη ώρα αργότερα απάντησε το Μαξίμου τονίζοντας ότι «ο Μητσοτάκης θα περιμένει ακόμα έναν χρόνο και μετά άλλα τέσσερα».


Leave a Comment on Ευρωπαϊκή Εβδομάδα Αθλητισμού\nΚάθε χρόνο, μία εβδομάδα του Σεπτεμβρίου είναι αφιερωμένη στα σπορ και την άθληση στις 28 χώρες της Ευρωπαϊκής Ένωσης. Η πρωτοβουλία ανήκει στην Ευρωπαϊκή Επιτροπή (Κομισιόν) κι έχει ως στόχο την αύξηση της συμμετοχής όλων των πολιτών στη φυσική δραστηριότητα και τον αθλητισμό σε όλα τα επίπεδα, έτσι ώστε να υιοθετήσουν έναν ενεργό και υγιή τρόπο ζωής.\nΗ Ευρωπαϊκή Εβδομάδα Αθλητισμού υλοποιήθηκε για πρώτη φορά το 2015, σε μία προσπάθεια να ανατραπεί η ανησυχητική τάση για τη μειωμένη ενασχόληση των ευρωπαίων πολιτών με τη φυσική δραστηριότητα, όπως καταδεικνύουν έρευνες, τόσο σε ευρωπαϊκό επίπεδο, όσο και σε επίπεδο κρατών μελών της Ε.Ε. Ενδεικτικά είναι τα αποτελέσματα του Ευρωβαρόμετρου 2014 για τον αθλητισμό και τη φυσική δραστηριότητα, σύμφωνα με τα οποία σχεδόν 60% των Ευρωπαίων δεν αθλούνται ή αθλούνται ελάχιστα.\nΠέρυσι, παρόλο που το πρόγραμμα υλοποιήθηκε σε πιλοτική φάση, οργανώθηκαν 164 αθλητικές δράσεις σε 17 αθλήματα όπου συμμετείχαν 34.000 άτομα και τις οποίες παρακολούθησαν 150.000 άτομα σε όλη τη χώρα. Η Ελλάδα για την άρτια διοργάνωση και εκτέλεση των περσινών αθλητικών δραστηριοτήτων σε εθνικό επίπεδο, έλαβε την 3η θέση στην κατάταξη.\nPrevious Entry Άγιος Φωκάς Ιερομάρτυρας ο Θαυματουργός – Γιορτή σήμερα 22 Σεπτεμβρίου\nNext Entry Έκτακτο δελτίο καιρού: Έρχονται ισχυρές βροχές, καταιγίδες και χαλάζι


Ταινία Infected: The Darkest Day (2021) online με ελληνικους υποτιτλους Τρόμου Greek subtitles\nΠροστέθηκε: 2021-06-11 02:16\nταινία Infected: The Darkest Day (2021) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη ταινία Infected: The Darkest Day (2021) με υπότιτλουςσε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες με υπότιτλους δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Infected: The Darkest Day (2021) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Infected: The Darkest Day (2021) greek sub. Σε περίπτωση μη ευρέσεως της ταινιες που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία Infected: The Darkest Day (2021) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n2.6 106 IMDB\nΤαινία Infected: The Darkest Day (2021) online με ελληνικους υποτιτλους Ένας θανατηφόρος ιός σαρώνει τη χώρα και ένας άνθρωπος μπορεί να έχει το κλειδί για να την νικήσει εάν μπορέσει να επιβιώσει.\nΠρώτη προβολή: 23 April 2021 (USA)\nΗθοποιοί: Dan Rickard, Samantha Bolter, Christianne van Wijk, Chris Wandell, Richard Wilkinson, Christian Wise\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. Infected: The Darkest Day (2021)\nταινιa Infected: The Darkest Day (2021) online με ελληνικους υποτιτλους greek subs\n2 Επισκέπτης Βασιλης 0\nπιο χαζομαρα ταινια δεν εχω ξαναδει ! και το κακο ειναι οτι την ειδα ολη !\nπολυ ωραιο εργακη καλοστημενο και ευπρεπη τα ζομπακια μ αρεσε αρκετα !!!\nΑγαπητοί επισκέπτες προσθέστε σχόλια σχετικά με την ταινία Infected: The Darkest Day (2021)


HAMBAGU. Ένα Burger από την Ιαπωνία HAMBAGU. Ένα Burger από την Ιαπωνία ggr,\nHambāgu (στα ιαπωνικά: ハンバーグ) είναι ίσως το πιο δημοφιλές ορεκτικό σε ένα γρήγορο, νεανικό γεύμα στην Ιαπωνία.\nΠληροφορίες ότι εμπνευστής αυτού του burger ήταν κάποιος ονόματι Katapino Hambourgeraki, ελέγχονται ως προς την ορθότητά τους.\nΣε λίγο οι ομάδες θα βγουν από τα αποδυτήρια και ο διαιτητής θα κατευθυνθεί προς τη σέντρα για να σφυρίξει την έναρξη του αγώνα Ελλάδα-Ιαπωνία. Ίσα που προλαβαίνετε να ετοιμάσετε μερικά ζουμερά burgers για εσάς και την παρέα σας. Και καλή επιτυχία στην ομάδα μας!!! Συνταγή από:\n1 σκελίδα σκόρδο, ψιλοκομμένη και αυτή\n170 γρ tofu\n2 κ.σ. ketchup για το μπιφτέκι\n1 κ.γ. Soya sauce\nΥλικά για τη σάλτσα: 120 ml κόκκινο ξηρό κρασί\n100 γρ ketchup για τη σάλτσα\n1 «Σπιτική» σάλτσα για ψητό\nηλιέλαιο για το τηγάνισμα των burgers\nΡίχνουμε σε ένα αντικολλητικό τηγάνι λίγο ηλιέλαιο και σοτάρουμε τα μισά κρεμμύδια και το σκόρδο, μέχρι να πάρουν χρώμα και μετά τα αφήνουμε στην άκρη για λίγο.\nΣε ένα μπολ βάζουμε, τον μοσχαρίσιο κιμά, τα σοταρισμένα κρεμμύδια και σκόρδο και το άλλο μισό κρεμμύδι, το αυγό, το τοφού, την Ketcup, την Oyster sauce, τον μαϊντανό, τη Soya sauce και το πιπέρι. Ανακατεύουμε πολύ καλά όλα τα υλικά, μέχρι να ενωθούν καλά.\nΜετά το 10λεπτο, βγάζουμε τον κιμά από το ψυγείο και πλάθουμε τα μπιφτέκια.\nΣτο ίδιο αντικολλητικό τηγάνι όπου σοτάραμε το κρεμμύδι με το σκόρδο, προσθέτουμε άλλο λίγο ηλιέλαιο και το θερμαίνουμε καλά. Τηγανίζουμε εκεί μέσα τα μπιφτέκια μας, και από τις δύο πλευρές, όπως εμείς τα θέλουμε ψημένα.\nΞανά στο ίδιο τηγάνι αφαιρούμε όλη τη λιπαρή ουσία που έχει μείνει και φτιάχνουμε τη σάλτσα. Ξεκινώντας, ρίχνοντας το κρασί και το αφήνουμε να πάρει μία βράση.\nΣυμπληρώνουμε προσθέτοντας την Ketchup, το νερό, τη Worcestershire sauce και τα σιγοβράζουμε.\nΤέλος, προσθέτουμε σάλτσα για ψητό της Knorr και τη διαλύουμε μέσα στα άλλα υλικά.\nΑνακατεύουμε έως ότου δέσει η σάλτσα μας.\nΒάζουμε τα μπιφτέκια μας μέσα στη σάλτσα και τα σιγοβράζουμε για 5 λεπτά.\nΨήνουμε ελαφριά (τοστάρουμε) τα ψωμάκια στο gril.\nΑλείφουμε το κάτω μισό ψωμάκι με λίγη από τη σάλτσα που μόλις ετοιμάσαμε και τοποθετούμε από πάνω τα Ιαπωνικά Burgers που ετοιμάσαμε, μαζί με όση από τη σάλτσα κουβαλούν πάνω τους.\nΜοιράζουμε και όση από τη σάλτσα έχει παραμείνει στο τηγάνι, καπακώνουμε με το πάνω μισό ψωμάκι και σερβίρουμε. Την ώρα που ο διαιτητής σφυρίζει την έναρξη του Ελλάδα-Ιαπωνία.\nΕάν θέλετε, συνοδεύετε με ρύζι ή βραστές πατάτες.\nΗ συνταγή είναι προσφορά της εταιρείας HELLMANN’s, από την ιστοσελίδα της εταιρείας την αφιερωμένη στο Mundial της Βραζιλίας.\nH «Σπιτική» σάλτσα για ψητό που αναφέρεται στα υλικά είναι της Knorr.\nΗ πρωτότυπη συνταγή, στη θέση της Worcestershire sauce, χρησιμοποιεί tonkatsu sauce, που δεν είναι άλλο από τη γιαπωνέζικη εκδοχή της Worcestershire, συνεπώς μπορούμε κάλλιστα και χωρίς “εκπτώσεις στη γεύση” να χρησιμοποιήσουμε αυτή τη δεύτερη αντί της δυσεύρετης γιαπωνέζας ξαδέλφης της.\nΠεντανόστιμα σπιτικά Burgers Σπιτικά μπέργκερ φανταστικά (3)\nClub Sandwich Λαχανικών (+Burger) Costa Rican Burger: Το Burger της Κόστα Ρίκα Χάμπουργκερ με... απάκι! Το Ελληνικ(-ότατο) Burger (1)\nBurger με 100% μοσχαρίσιο μπιφτέκι και ΒΒQ sauce Πικάντικα μπιφτέκια αλά Τζίμης (2)\nBurger με μπιφτέκι σολομού με γλυκιά & καυτερή σως Burger με ψητό στήθος κοτόπουλου με ροζέ σως Burger με μπιφτέκι κοτόπουλου με πράσινο μήλο Burger με μοσχαρίσιο γεμιστό μπιφτέκι & γαλοπούλα Hamburquesas colombianas. Το Burger της Κολομβίας Τούρτα burger (1)\nΜπέργκερ με γεμιστό μπιφτέκι Αμερικάνικο CheeseBurger (5)\nBurger με κιμά από κοτόπουλο και σως με κάρυ Μπιφτέκια φούρνου αφράτα (922)\nΣχόλιο από mpiskotenia, 18-6-14\nΤελικά ggr γι'αυτό οι Γιαπωνέζοι είναι κατά πλειοψηφία λεπτοί,με τέτοιο*ισχνό* berger!\nΠροτιμώ το κολομβιανό.\nΣ'ευχαριστώ που τα ανεβασες!\nΠολύ ευγενικός πάντα!\nΣχόλιο από ggr, 18-6-14\nΕίδες; είδες; μα είναι humburger αυτό;\nΤόσα και τόσα πράγματα έχουν αντιγράψει, φωτογραφίζονυτάς τα με τις μηχανές τους, ένα burger της προκοπής δεν μπόρεσαν να κοπιάρουν;\nΑλλά τι να περιμένει κανείς από κάποιον με το όνομα σαν το "Katapino Hambourgeraki"...\nΕάν τα καταφέρει η εθνηκή μας να προκριθεί, θα ανεβάσω και άλλων χωρών...


Είδαμε το ‘Suicide Squad’ κι αυτά είναι 10 πράγματα που μπορούμε να πούμε\nΜια δίχως spoiler ματιά στο πολυαναμενόμενο νέο κεφάλαιο του σύμπαντος της DC.\nΗ νέα ταινία της DC / Warner είναι μια σίγουρα πολύ ιδιαίτερη περίπτωση. Μεγάλο ρίσκο με το καλημέρα του χτισίματος ενός α λα Marvel κινηματογραφικού σύμπαντος, το ‘Suicide Squad’ δεν βασίζεται σε κανέναν από τους γνωστούς ή τους λιγότερο γνωστούς ήρωες της DC σαν τον Batman, τον Superman ή την Wonder Woman (ή τον Flash, τον Arrow, την Supergirl), μα αντ’αυτού χτίζει μια περιπέτεια γύρω από κατά κύριο λόγο άγνωστους villains.\nΠιάνοντας τον παλμό μιας εποχής που συνεχίζει να ενθουσιάζεται με τις περιπέτειες των κακών της κάθε ιστορίας, παραχωρεί το προσκήνιο στον Deadshot, τον Boomerang, την Harley Quinn, τον Killer Croc, κι άλλους χαρακτήρες που το βασικό τους στοιχείο αναγνωριστιμότητας είναι πως δεν είναι αναγνωρίσιμοι.\nΑ, κι επίσης υπάρχει ο Joker του Jared Leto, στην φοβερή περίπτωση ενός οσκαρικού ηθοποιού που έρχεται σε ένα υπερηρωικό franchise μετά τη βράβευσή του. Έχουν γραφτεί πάρα πολλά για τα όσα έκανε ο Leto για να μπει στο πετσί του ρόλου, όπως κι έχουν γραφτεί πολλά για τα όσα συνέβαιναν στα γυρίσματα της ταινίας, για το πώς οι ηθοποιοί έγιναν παρέα, κάνοντας ταιριαστά τατουάζ, για το πώς οι Margot Robbie και Cara Delevingne βολτάρουν με ίδια tracksuits που γράφουν SKWAD. Γενικά θα έλεγε κανείς πως το ‘Suicide Squad’ όλο αυτό τον τελευταίο καιρό είναι εμπειρία στο πλαίσιο του zeitgeist.\nΑλλά η ταινία; Τι γίνεται με την ταινία;\nΑυτά είναι 10 spoiler-free πράγματα που μπορούμε να πούμε, μέχρι να βγει η ταινία στις αίθουσες.\nΩς τότε, στα Squad Files κάθε μέρα θα συναντάμε κι από λίγα μέλη της ‘Suicide Squad’.\nO Will Smith είναι ο ηγέτης του γκρουπ\nΠολλοί σταθήκαμε απορημένοι μπροστά στην απόφαση ενός από τους μεγαλύτερους κινηματογραφικούς σταρ του κόσμου, όταν συμφώνησε να γίνει μέλος μιας πολυμελούς ομάδας αγνώστων χαρακτήρων. Τελικά ο Will Smith ήξερε πολύ καλά τι κάνει: Ενώ οι περισσότεροι χαρακτήρες έχουν την ιστορία τους, ο Deadshot του Smith είναι ξεκάθαρα ο πιο κεντρικός, έχοντας και το πιο εξανθρωπιστικό στοιχείο όλων, μια τεράστια αγάπη για την κόρη του.\nΑλλά η Margot Robbie ξεχωρίζει περισσότερο\nΞεχώριζε ήδη δηλαδή, πριν καν παιχτεί όντως η ταινία. O χαρακτήρας της έχει έτσι κι αλλιώς εμπνεύσει τις περισσότερες συζητήσεις και τα περισσότερα art κομμάτια από τους φανς. (Εδώ ένα μεγάλο προφίλ του χαρακτήρα.) Aπό τις μικρές δόσεις της σχέσης της με τον Joker που παίρνουμε εδώ, είναι σαφές πως υπάρχει μέλλον. Και η Margot Robbie είναι, ως Harley Quinn, η ξεκάθαρα πιο εμβληματική σταρ του καλοκαιριού.\nH σκηνή στο μπαρ είναι η καλύτερη της ταινίας\nΟύτε δράση, ούτε μεγάλες συνδέσεις με άλλες ταινίες, ούτε τίποτα. Απλά τα μέλη του Squad, εν μέσω χάους, να ξεκλέβουν μια στιγμή ηρεμίας για να αράξουν σε ένα έρημο μπαρ, να πιουν αλκοόλ και να γνωριστούν στα αλήθεια. Είναι το είδος της σχετικά χαμηλών τόνων στιγμής των χαρακτήρων που όλες αυτές οι ταινίες χρειάζονται.\nΤο σάουντρακ είναι ασταμάτητο\nΕιδικά το πρώτο μισάωρο της ταινίας δε σταματά να σου δίνει γνώριμα τραγούδια εισάγοντας τον κάθε χαρακτήρα. Όλοι έχουν το ‘τραγούδι τους’. Έχεις από το ‘Black Skinhead’ του Kanye West μέχρι το ‘House of the Rising Sun’ κι από το ‘Bohemian Rhapsody’ μέχρι το ‘Paranoid’ των Black Sabbath.\nΟ Slipknot, αυτός που Σκαρφαλώνει Πολύ Καλά, είναι ο χαρακτήρας που κλέβει την ταινία\nΗ υπόλοιπη Justice League είναι -περίπου- παρούσα\nΔε θα πούμε φυσικά πώς και ποια μέλη της. Αλλά από πολύ νωρίς οι σπόροι για την επίδραση της ταινίας στο ευρύτερο DC σύμπαν φυτεύονται με διάφορους τρόπους.\nΗ Viola Davis είναι η κρυφή MVP του φιλμ\nΕίναι μια ταινία γεμάτη villains, όμως την πιο ενδιαφέρουσα ηθική απόφαση πρέπει να την λάβει η Amanda Waller, η απάντηση της DC στον Nick Fury, η γυναίκα δηλαδή που συγκεντρώνει τους villains, τους περνάει ένα κολλάρο στο λαιμό, και τους υποχρεώνει να σώσουν τον κόσμο, είτε θέλουν είτε όχι.\nH συμμορία του Joker σε ψήνει για δική του ταινία\nΣε επίπεδο παράνοιας της εικόνας, τίποτα στην ταινία δε φτάνει τη συμμορία του Joker, αγνά καρτουνίστικη μέσα σε ένα σκληρό σύμπαν βίας. Οι φήμες μιλούν για μελλοντική ταινία εστιασμένη στον Joker ή/και την Harley Quinn, κάτι που φυσικά και βγάζει νόημα, και από την οποία υποθετική ταινία θα περιμένουμε ακόμα περισσότερα ιδιαίτερο οπτικό στυλ.\nΟ Jared Leto δεν μοιάζει με τους άλλους Joker\nΦέρνει κάτι περισσότερο old-school μαφιόζικο στον χαρακτήρα.\nΦέρνει περισσότερο προς ‘Guardians of the Galaxy’ παρά ‘Batman V Superman’\nΑπό τους όχι-ακριβώς-γυαλιστερούς-ήρωες που συνθέτουν μια ομάδα που κανείς δεν περίμενε, μέχρι το σχετικά άγνωστο υλικό προέλευσης, κι από τις ορεξάτες εισαγωγές των χαρακτήρων μέχρι την όλη αίσθηση πως βλέπεις κάτι που συμβαίνει στο περιθώριο του Μεγάλου Κόμικ Σύμπαντος, το ‘Suicide Squad’ έχει φτιαχτεί τελικά με τρόπο που τονίζει περισσότερο τη συγγένειά του με τους άλλους γνώριμους υπερηρωικούς μας αντι-ήρωες, παρά με την οπερατικότητα και την όλη υπόλοιπη Αίσθηση Zack Snyder των αμέσως προηγούμενων DC ταινιών.\nΠού θα κινηθούν οι επόμενες; Θα δείξει.\nΠρος το παρόν, το ‘Suicide Squad’ βγαίνει στις ελληνικές αίθουσες στις 25 Αυγούστου από την Tanweer.\nΌλο το Squad απαντά: [???]


«Καίγεται» ο Νίκος Αναστασιάδης - Newsbomb\nΚΥΠΡΟΣ 11/04/2013 10:31\nΝέες αποκαλύψεις που εκθέτουν τον Κύπριο Πρόεδρο και εγείρουν μείζον πολιτικό και ηθικό ζήτημα, έρχονται στην επιφάνεια.\nΣτη λίστα των 6.000 καταθετών, που έβγαλαν 4 περίπου δισεκατομμύρια ευρώ στο εξωτερικό, περιλαμβάνεται η κόρη του Κύπριου Προέδρου, η κ.Έλσα Αναστασιάδη αλλά και ο πρώην υπουργός οικονομικών (που εξαναγκάστηκε σε παραίτηση) κ. Μ.Σαρρής.\nΟι μεταφορές χρημάτων έγιναν λίγο πριν από το κρίσιμο Eurogroup στο οποίο έπεσε για πρώτη φορά στο τραπέζι η λύση του κουρέματος.\nΜε αυτό τον τρόπο όσοι κατάφεραν να μεταφέρουν χρήματα από τις Κυπριακές Τράπεζες προς το εξωτερικό, τα γλύτωσαν από το κούρεμα.\nΟι νέες αυτές αποκαλύψεις έρχονται να προστεθούν σε αυτές που αφορούν τους συμπέθερους του κ.Αναστασιάδη και το γαμπρό του.\nΣτις 12 Μαρτίου, πάλι λίγο πριν από το καθοριστικό Εurogroup, η εταιρεία A.Loutsios and Sons, μετέφερε στο Λονδίνο 21.5 εκατομμύρια ευρώ που μέχρι τότε βρίσκονταν στη Λαϊκή Τράπεζα.\nΤώρα, οι νέες αποκαλύψεις και για την κόρη του κ.Αναστασιάδη, δημιουργούν νέα δεδομένα στο πολιτικό σκηνικό του νησιού και είναι βέβαιο ότι θα επιβαρύνουν ακόμα περισσότερο το κλίμα.\nΗ κ.Έλσα Αναστασιάδη αναμένεται να απαντήσει εντός της ημέρας και σύμφωνα με πληροφορίες, ενδέχεται να υποστηρίξει ότι όλα έγιναν νομότυπα ενώ για την προέλευση των χρημάτων θα αναφέρει ότι πρόκειται για χρήματα πελατών της, που διαχειριζόταν ή ίδια ως δικηγόρος.\nΆγνωστο είναι τι θα επικαλεστεί και ο πρώην υπουργός κ.Σαρρής που πλέον θεωρείται ότι έχει καεί πολιτικά.\nΦαίνεται όμως ότι αυτές οι αποκαλύψεις «καίνε» και τον κ.Αναστασιάδη, ο οποίος έχει περιέλθει σε δεινή, πολιτικά, θέση. Λιγότερο από δύο μήνες, από την εκλογή του, ο Κύπριος Πρόεδρος βλέπει την εικόνα του να καταρρέει και να έχει ήδη συσσωρευθεί τεράστια φθορά.\nΔιεθνείς πολιτικοί κύκλοι εκτιμούν ότι τα περιθώρια ελιγμών για τον Κύπριο Πρόεδρο είναι εξαιρετικά περιορισμένα, έχοντας απωλέσει την εμπιστοσύνη των πολιτών και το ηθικό πλεονέκτημα είναι πολύ δύσκολο να υποστηρίξει και να εφαρμόσει σκληρές πολιτικές λιτότητας.\nΟυσιαστικά το πολιτικό σκηνικό στην Κύπρο, έχει έντονα χαρακτηριστικά ρευστότητας και αστάθειας και όλα είναι πλέον ανοιχτά.\n«Ο Σαρρής και η κόρη του Αναστασιάδη έβγαλαν χρήματα στο εξωτερικό»